Vesti Autor:FoNet28. mar. 202112:3521 komentara\nKo mirnu revoluciju čini nemogućom, nasilnu čini gotovo izvesnom, izjavio je u advokat Rodoljub Šabić, nekadašnji Poverenik za informacije od javnog značaja i zaštitu podataka o ličnosti, ukazujući na ogromnu težinu nedavne Rezolucije Evropskog parlamenta o Srbiji, koju "nije usvojilo pevačko društvo, već politička organizacija".\nOn je u Fonetovom serijalu Kvaka 23 novinarki Danici Vučenić rekao da Rezolucija nije „pala sa neba“, već govori o stvarima kojih smo svi savršeno svesni.\nGojković: Rezolucija EP deluje neusaglašeno sa stanjem u Srbiji\nUprkos tome što rezolucija nije obavezujuća, kako je napomenuo, reč je o „ozbiljnim političkim upozorenjima“, što pokazuje i činjenica da nisu uspeli „napori da se glasanjem po delovima određeni amandmani eliminišu“ i ublaži diplomatski rečnik koji manje „tetoši“ ovdašnje vlasti.\nŠabić smatra da je Evropska unija „daleko svetlosnim godinama“ i podseća da skoro dve godine nismo otvorili ni jedno poglavlje.\nTumači da se to pitanje može postaviti i u kontekstu saradnje sa Rusijom i Kinom, ali i na osnovu „potcenjivanja pomoći koja nam sve ove godine, uključujući i pandemiju, stiže iz EU“.\nUprkos tome, Šabić procenjuje da Srpska napredna stranka još nije iscrpela sve kredite, što ilustruje „naporima Evropske narodne partije da ublaži amandmane“.\n„Niko ne voli poraze“, obrazložio je Šabić i konstatovao da Rezolucija Evropskog parlamenta predstavlja „nepotreban poraz Evropske narodne partije u pokušaju da zaštiti SNS, kao slabijeg partnera, koja nije ni punopravna članica, niti je iz zemlje EU“.\nGovoreći o posledicama koje se mogu dogoditi u odnosima EU prema Srbiji, on je predvideo da „sa apstraktnog nivoa“ može da se pređe i na konkretniji nivo pristupa fondovima EU, neophodnim našoj zemlji zbog duboke ekonomske krize.\nAnalizirajući efekte stavova evroparlamentaraca na unutrašnje prilike, naročito u kontekstu narodnih poslanika, čijim je ponašanjem Evropski parlament „zgrožen“, Šabić je rekao da „ne veruje da će se stvari bitno promeniti“.\nOn smatra da o tome govori i činjenica da su napadi i govor mržnje u Skupštini nastavljeni i posle izjave predsednika Aleksandra Vučića „da to ne podržava“.\n„Da je predsednik poslao ozbiljan impuls, sve bi istog momenta prestalo“, rekao je Šabić, koji smatra da poslanici SNS praktično komuniciraju sa „četvrtinom biračkog tela“ koje ih podržava i koje pokušavaju dodatno da homogenizuju.\n„A, ako ne veruju ni u šta, šta će na izborima na kojima su svi isti? A, ako ne izađu na izbore, onda će ona četvrtina koja podržava SNS biti dve trećine“, napomenuo je Šabić.\nOn je zabrinut zbog porasta antagonizma u društvu i to objašnjava prirodom „autoritarnog ili totalitarnog režima koji vlada strahom“.\nIstovremeno, kako je uočio, „primorava ljude da se zbijaju u gomile, jer su okruženi neprijateljima, koji svaki čas pripremaju državne udare i kradu stotine miliona evra, dok su novinari i civilno društvo strani plaćenici“.\n„U toj atmosferi je logično da se ljudi okupljaju pod okrilje snažnog, hrabrog i besprekornog“, precizirao je Šabić i dodao da vlast u Srbiji, „koja ne poštuje ni Ustav, a kamoli Kodeks ponašanja poslanika“, nije jedina primenila taj recept.\nPrema njegovim rečima, EU ne može da „menja vlast u Srbiji“, ali se „ne može biti prosperitetna i demokratska zemlja ako afere nemaju sudski epilog, ako se institucije okupiraju i ruše, ako se civilni sektor i nezavisno novinarstvo doživljavaju kao antagonistički elementi“.\nOn je kao „glavni problem ove zemlje i društva“ označio to što antagonizam raste, pa „čak i ljudi koji su inače kulturni, obrazovani i visoko profesionalni, u pojedinim situacijma počinju da primenjuju agresivnu komunikaciju“.\n„U društvu sa jednopartijskim parlamentom, afere se ne rešavaju, niti se želi dijalog, što se na duge staze ne može održati“, rekao je Šabić i zaključio da onaj ko „mirnu revoluciju čini nemogućom, nasilnu čini gotovo izvesnom“.\nEUEvropski parlamentrezolucijarezolucija EPRodoljub ŠabićSrbija


Ryanair se suočava sa bojkotom kupaca zbog planova za kupovinu kontroverznog Boeinga 737 MAX?\nPlanovi irske niskobudzetne aviokompanije o kupovini kontroverznog aviona Boeing 737 MAX mogli bi dovesti do bojkota korisnika tvrde strucnjaci\nGeneralni direktor kompanija Ryanair, Foto: Ryanair\nAsocijacija potrošača Irske nedavno je izjavila da "putnici pazljivo prate" kada avion ulazi u upotrebu, dok iz kompanije Ryanair tvrde da se dolazak aviona planiran za kraj ove godine.\nPodsetimo, avion Boeing 737 MAX prizemljen je nakon dve nesreće u Indoneziji u oktobru, odnosno Etiopiji u martu. Kompanija Ryanair očekuje da će američke federalne vlasti kasnije ove godine dati zeleno svetlo za poletanje ovog aviona, a da će kompanija nastaviti sa svojom porudžbom za ukupno 135 aparata.\nIzveštaji kažu da Ryanair vrši pritisak na kompaniju Boeing da promeni ime aviona 737 MAX na 737 SUPER kako bi olakšala brige putnika prenose mediji.\nPutnici ireske aviokompanije već su na društvenim mrežama izrazili svoju zabrinutost. U komentarima koji se mogu videti na Facebooku i Twiteru putnici tvrde da nikada neće leteti ovim avionom.\nAvion Boeing 737 MAX kompanije Ryanair\nMAX već izaziva velike finansijske glavobolje kompaniji Ryanair. Ove nedelje najveća aviokompanija u Evropi, objavila je planove da otkaže neke letove i zatvori nekoliko baza od novembra 2019. godine, okrivljujući odloženu isporuku aviona.\nU medjuvremenu, avion Boeing 737 MAX, koji treba da bude isporučen kompaniji Ryanair, a koji je na samom avionu nosio naziv Boeing 737MAX izbrisan je sa aviona,\nšto je dodatno podstaklo spekulacije da će proizvodjač i aviokompanija pokušati da promene ime problematičnog avion kada mu bude dato zeleno svetlo da ponovo leti.\nNaime, na fotografijama koje su procurele na interentu o kojima smo ranije pisali, uslikane u Rentonu, Vašington najpre se vidi avion u bojama Ryanaira sa oznakom 737 MAX, dok je isti avion nakon toga prefarban i stavljen mu je novi naziv 737-8200.


ise – a&s Adria Magazine\nHome Posts tagged ise\nIntegrated Systems Europe (ISE) ponovio je epitet najposjećenijeg evropskog sajma audio-vizuelne industrije. Rekordan broj izlagača i posjetilaca iz cijeloga svijeta obilježio je četiri dana posvećena poslovanju, obrazovanju i povezivanju Priredila: a&s Adria E-mail:\nDosada najposjećenije izdanje najvećeg evropskog sajma integrisanih sistema tokom svoja četiri dana privuklo je svjetsku zajednicu profesionalaca s tržišta audio-vizuelnih tehnologija. Želeći ostati u trendu s najnovijim tehnologijama u sektoru bliskom sigurnosti, odlučili smo i ove godine posjetiti sajam u Amsterdamu Priredio:Damir Muharemović E-mail:\nSajam Integrated Systems Europe najveći je sajam audio-vizuelne opreme i rješenja za sistemsku integraciju na svijetu. Prvi put u svojoj historiji, prošle je godine trajao četiri dana, privukavši rekordni broj registriranih posjetilaca (više od 65.000) te preko 1.100 svjetskih proizvođača audio-vizuelne opreme i ponuđača usluga. Posjetioci iz preko 150 zemalja svijeta, uz


Niška televizija » Korupcija prisutna u svim sferama društva (VIDEO)\nObjavljeno 06.06.2014. 12:20\nIako u Srbiji borba protiv korupcije traje godinama, iako postoje mnoga regulatorna tela za to, ova sistemska bolest i dalje je prisutna u svim sferama našeg društva, rečeno je na okruglom stolu održanom u niškom Media centru. Prema rečima pojedinih činilaca koji učestvuju u toj borbi, neophodno je da sve institucije zajedno sa civilnim sektorom budu umrežene, i da zajednički deluju, ali i da same ustanove uzmu maksimalno učešće u tome.\nKorupcija, davanje mita, zloupotreba službenog položaja, reči su koje sve češće čujemo u svim sferama društva u Srbiji. Korupcija, za koju stručnjaci, ali i oni koji se bore protiv nje, kažu da je sistemski problem čitavog društva u celom svetu, mora da se rešava institucionalno, ali i kroz civilni sektor i građanstvo, koje uglavnom i ima dodirnih tačaka sa njom.\nU Agenciji za borbu protiv korupcije kažu da ne postoji javna sfera gde nema korupcije, da se i mnogi privatnici, pa čak i strani investitori žale na to, i da ona treba da se rešava postepeno, uz učešće svih validnih činilaca.\nOkruglom stolu u Nišu prisustvovali su ljudi iz raznih nevladinih organizacija, sudstva, medija, civilnog sektora, kao i predstavnici sindikata.


EU uvela dodatne sankcije Rusiji zbog gradnje mosta na Krimu - Akta.ba\nEU uvela dodatne sankcije Rusiji zbog gradnje mosta na Krimu\n31.07.2018. 12:57 / Izvor: Fena\nEvropska unija zamrznula je sredstva šest ruskih firmi zbog njihove umiješanosti u izgradnju novog željezničkog i cestovnog mosta koji povezuje Rusiju s anektiranim Krimskim poluotokom za koji blok tvrdi da je nelegalan.\nRusija je otela Krim od Ukrajine tokom ustanka u kome je svrgnut proruski predsjednik. Zapad je to osudio kao protuzakonitu aneksiju i uveo je sankcije Moskvi.\nMost vrijedan 3,6 milijardi dolara preko moreuza Kerč, čiji je dio otvorio ruski predsjednik Vladimir Putin u maju, izazivajući snažne osude iz EU koja tvrdi da je to dodatno kršenje ukrajinskog suvereniteta.\nMeđu šest kompanija navedenih u današnjem saopćenju Vijeća EU su građevinske firme PJSC Mostotrest i CJSC VAD.\nSredstva tih firmi u EU bit će zamrznuta, a osobe i entiteti EU neće moći da im učine dostupnim novčana sredstva, saopćilo je vijeće.\n"Kroz svoje akcije, one su podržale rusku konsolidaciju kontrole nad ilegalno anektiranim Krimskim poluotokom, što dodatno podriva teritorijalni integritet, suverenitet i nezavisnost Ukrajine", dodaje vijeće.\nUkrajinski ministar vanjskih poslova Pavlo Klimkin izjavio je da pozdravlja dodatne sankcije.\n"Važno upozorenje za evropske firme također je da ne krenu istim klizavim terenom", napisao je Klimkin na Twitteru.\nOstale kompanije pogođene zamrzavanjem sredstava su inžinjerijska firma GPSM, brodogradilište Zaliv i građevinske grupe SGM i Stroygazmontazh Most OOO, prenosi Reuters.


Jokić predvodio Denver do pobede protiv Indijane - Soskanal\n» Jokić predvodio Denver do pobede protiv Indijane\nObjavio Bojan Pavlović 26/03/2017 - 23:16\nJokić predvodio Denver do pobede protiv Indijane\nSrpski košarkaš Nikola Jokić "dabl-dabl" učinkom predvodio je u noći izmedju petka i subote Denver do pobede protiv Indijane od 125:117, dok je Devin Buker iz Finiksa postao najmladji košarkaš koji je na jednoj utakmici postigao 70 poena.\nJokić je sa 30 poena, 17 skokova pet asistencija predvodio Denver do 35. pobede, a ispratio ga je Vilson Čendler sa 24 poena, dok je Danilo Galinari postigao 21.\nU ekipi Indijane, koja je tokom celog meča imala zaostatak, istakao se Pol Džordž sa 27 poena, dok je Džef Tig dodao 21.\nDenver sada na osmoj pozicji Zapadne konferencije ima 35 pobeda i 37 poraza, dok je Indijana sedma na Istoku sa 36 trijumfa iz 71. utakmice.\nOrlando je sa 115:87 pobedio Detroit za koji je Boban Marjanović napokon dobio solidnu minutažu. On je za 12 minuta postigao 15 poena, uz četiri bloka. Jedino je Džon Lojer s poenom više bio efikasniji od srpskog košarkaša.\nOrlando je do trijumfa predvodio Terens Ros sa 18, a Aron Gordon i Nikola Vučević ubacili su po 16.\nFiniks je u gostima poražen sa 120:130 od Bostona i čak 70 poena Devina Bukera nije bilo dovoljno da se izbegne poraz. On je postao tek šesti košarkaš koji je postigao 70 ili više poena i tako se izjendačio sa legendarnim Viltom Čemberlenom, Kobijem Brajantom, Dejvidom Tompsonom, Dejvidom Robinsonom i Elginom Bejlorom.\nU ekipi Bostona istakao se Ajzea Tompson sa 34 poena, dok su Al Horford i Džerald Grin dodali po 15.\nPored Bukera jedino su Aleks Len i Leandro Barbosa imali dvocifren učinak od po 11 poena.\nU ostalim utakmicama NBA lige igranim u noći izmedju petka i subote, Klivlend je sa 112:105 pobedio Šarlot, Vašington je sa 129:108 savladao Bruklin, dok je Filadelfija sa 117:107 bila bolja Čikago, a istim rezultatom Hjuston je bio bolji od Nju Orleansa. Milvoki je sa 100:97 pobedio Atlantu, dok je Golden Stjet trijumfovao sa 114:100 protiv Sakramenta, a Los Andjeles Lejkersi sa 130:119 nakon produžetka bili bolji od Minesote.


Uzrok pražnjenja sistema i dalje nije poznat, pa će narednih dana upravnici zrada, uz podršku radnika iz JKP "Grejanje Čačak", obići sve stanove, kako bi se ustanovilo da li je bilo eventualnih zloupotreba od strane stanara ili se radi o kvaru unutar samih stambenih jedinica.\nJedan od šest upravnika ovih zgrada Uroš Besedić kazao nam je da su stanari u strahu da ponovo neće imati kvalitetno grejanje pošto problem tokom leta nije identifikovan.\nDanko Ćalović, Foto V. I.\nUroš Besedić, Foto V. I.\n- Krenućemo od stana do stana i proveravati sve instalacije. Ukoliko neko od stanara bude odbio da sarađuje, odnosno ne bude dozvolio ulazak u stan, taj će postati sumnjiv. To će biti dovoljno da protiv njega podnesemo krivičnu prijavu, a potom će tužilaštvo stvar preuzeti u svoje ruke - kazao nam je Besedić.\nDa podsetimo, protekle grejne sezone iz sistema za grejanje u ovim zgradama (ukupno oko 190 stanova) pojedinim danima je nestajalo i do kubik i po vode, pa su radnici "Grejanja" morali da dopunjuju cevi. Zbog toga su, posebno u stanovima na višim spratovima, grejna tela bila mlaka ili potpuno hladna.\n- Proveravali smo i pokušavali da identifikujemo kvar, naročito na kraku koji vodi do same zgrade, pošto postoji krak koji sa podstanice ide i do obližnjeg vrtića i nekoliko privatnih kuća. Potpuno smo ventilima odvojili taj krak za zgrade u Nemanjinoj, i iako je sistem bio pod pritiskom tokom leta, nismo uočili da voda nestaje, tako da pretpostavljamo da je neko kod koga je postojao kvar u stanu ili ko je istakao vodu za neke druge potrebe kvar sanirao ili prestao da vrši protivzakonitu radnju - kazao nam je Danko Ćalović, direktor JKP "Grejanje Čačak". - I pored toga, mi ćemo sa upravnicima zgrada obići sve stanove kako bi se utvrdilo šta je uzrokovalo nestanak vode iz sistema i da sprečimo ponovni problem zbog kojeg su pojedini stanari imali loše grejanje.\nĆalović je dodao da će svim stanarima koji se budu obratili ovom preduzeću biti umanjeni računi za grejanje za proteklu sezonu.\nPROVERITI NEVIDLJIVE CEVI\nNenad Ocokoljić, mašinski inženjer koji je donedavno radio u JKP "Grejanje" kao tehnički direktor, rekao nam je da je tokom leta pre svega trebalo proveriti cevi koje su nevidljive, odnosno pod zemljom, što nije učinjeno.\n- Postoji nekoliko mogućih uzroka ovog problema, a jedan od njih, koji bi, prema mom mišljenju, bio najrealniji, jeste da su cevi pod zemljom dotrajale i da imaju pukotinu na kojoj voda ističe iz sistema. Druga mogućnost je da je bilo zloupotreba od strane stanara, koji je toplu vodu iz sistema koristio u druge svrhe, što je takođe trebalo ispitati - zaključio je Ocokoljić.\nNemanjina ulica Nestanak vode Čačak vesti grejna sezona u Čačku\nPOČINJE BUŠENJE NOVOG BUNARA U NEUZINI: Igor Mirović uručio sredstva za početak radova\n23. 10. 2021. u 16:15\nSJAJAN PROJEKAT: "Digitalna ekspedicija" stigla među Subotičane\nKARAVAN "Digitalna ekspedicija" stigao je danas na svoju desetu stanicu – Suboticu. Subotičani danas i sutra imaju priliku da se upoznaju sa svim što nosi digitalni prostor\n23. 10. 2021. u 14:42


Foto: RTRS | Položeni vijenci na Spomenik poginulim borcima NOR-a u Banjaluci\nSrna 09.05.2021 11:40 12:33\nCvijanović: Srpska želi da živi u miru i stabilnoj regiji\nPredsjednik Republike Srpske Željka Cvijanović izjavila je danas da Srpska poštuje svoju slobodu, ali i slobodu svih drugih naroda i želi živjeti u miru sa svima koji je okružuju i u stabinoj regiji.\nCvijanovićeva je, nakon polaganja vijenaca na Spomenik poginulim borcima NOR-a u Banjaluci, povodom Dana pobjede nad fašizmom, poručila da je 9. maj veliki dan u istoriji čovječanstva, a posebno u istoriji slobodarskih naroda.\n"Srećni smo što pripadamo grupi tih slobodarskih naroda koji su donijeli slobodu civjelom svijetu učestvujući u slomu velike pošasti koja je prijetila da uništi cijelu planetu i da sve slobodno učini neslobodnim", rekla je Cvijanovićeva novinarima u Banjaluci.\nOna je izrazila zadovoljstvo što Republika Srpska proslavlja i obilježava tako važne datume iz istorije na pravi način i što njeguje prave vrijednosti na kojima je i počivala Narodno-oslobodilačka borba, dodajući da je i budućnost Srpske usmjerena na očuvanje takvih vrijednosti.\n"Danas se razvijamo kao slobodno demokratsko društvo, ali uvijek smo savjesni svega onog što se nalazilo i dešavalo u našoj prošlosti i iz toga da cijenimo našu prošlost i istoriju u stanju smo da gradimo našu budućnost. Zato znamo da je za Srspku, ali i za drugi demokratski i slobodarski svijet veoma važno da napravi sponu onog što je bilo i što će biti u budućnosti", navela je Cvijanovićeva.\nOna je dodala da se danas Srpska nosi sa svim problemima koje postoje na globalnom planu i koje ima moderni svijet.\nCvijanovićeva je navela da su mračne ideologije kao što je fašizam mogle da predstavljaju prijetnju za kraj čovječanstva i svih vrijednosti kojima se stremi, te da treba poštovati to što se živi u slobodi.\nČubrilović: Upitno da li je fašizam pobijeđen politički i ideološki\nPredsjednik Narodne skupštine Republike Srpske Nedeljko Čubrilović izjavio je danas da je fašizam pobijeđen vojnički, ali da je vrlo upitno da li je pobjeđen ideološki i politički.\n"Fašizam je vojnički pobijeđen, ali nakon više od sedam i po decenija trebamo pogledati istini u oči i vrlo je upitno da li je fašizam ideološki i politički pobijeđen obzirom na to šta se sve u pojedinim zemljama radi i kako se to održava na srpski narod", rekao je Čubrilović novinarima u Banjaluci.\nČubrilović je, nakon polaganja vijenaca na Spomenik poginulim borcima NOR-a u Banjaluci povodom Dana pobjede nad fašizmom, istakao da je srpski narod - ponosan narod koji takav treba da bude i na današnji dan zbog toga što je dao veliki doprinos svim pozitivinim dešavanjima iz Drugog svjetskog rata, ali i na cijeli prošli dvadeseti vijek.\n"Svima čestitam Dan pobjede i nadam se da će Srbi uvijek biti na pravoj strani i da će imati razloga da obilježavaju ovakve datume, a obilježavati ih moraju da nam se zlo ne bi ponavljalo i da se ne bi bilo kome dešavalo. Srbi će uvijek imati pozitivan stav koji znači i dobrobit za cijelo čovječanstvo", naveo je Čubrilović.


Ženski košarkaški klub Proleter iz Zrenjanina početak nastupajuće sezone dočekaće u prilično izmenjenom sastavu.\nStandardne prvotimke Sofija Olić i Marina Stojić napustile su klub iz grada na obalama Begeja. U nastavku karijera obe ove mlade košarkašice zaigraće u crno-belom dresu beogradskog Partizana. Sofija Olić je do sada igrala samo za Proleter 023, te broji već pet seniorskih sezona. U prethodnoj sezoni, sa prosekom 17,3 poena, bila je peti strelac prvenstva Srbije, a sa 2,7 ukradenih lopti po utakmici drugi „kradljivac“. Odigrala je svih 18 utakmica, te beležila još 4,4 skoka i 1,5 asistencija po meču. Reprezentativka Srbije je bila na Evropskom prvenstvu 2018. za juniorke, kao i 2019. za igračice do 20 godina.\nPročitajte još: Bomba prelaznog roka: Dijego Karvaljo novi igrač Banata!\nMarina Stojić je na 18 utakmica prvenstva Srbije imala prosek od 12,7 poena, 4,4 skoka, 3,3 asistencija i 1,8 osvojenih lopti. Za reprezentaciju Srbije je prošle godine igrala na Evropskom prvenstvu za mlade.\nČelnici zrenjaninskog Proletera odlazak Sofije i Marine pokušaće da nadomeste dovođenjem dve košarkašice sa prvoligaškim iskustvom iz novosadske ekipe 021. U pitanju su dvadesetčetvorogodišnja Tamara Jokić i dvadesetdvogodišnja Dragana Radović.\nTamara, koja je visoka 182 centimetra, u prethodnoj sezoni za novosadsku ekipu nastupila je na šest utakmica. Ostvarila je prosek od 11,8 poena, 5,8 skokova i 2,5 asistencija. Dragana je za Novosađanke zabeležila znatno više nastupa. Sa svoja 162 centimetra visine, ona je za ekipu 021 u prethodnoj sezoni odigrala šesnaest utakmica, zabeleživši u proseku 3,7 poena uz 1,4 skokova i 1,1 asistenciju.\nDelovi grada i jedno selo ostaće bez struje u ponedeljak, 20. jula


Solidarnost EU na djelu: Crna Gora dobija dodatna sredstva od EU za borbu protiv korona virusa | EUME\nNaslovnica Crna Gora i EU Ključne vijesti i informacije iz EU Solidarnost EU na djelu: Crna Gora dobija dodatna sredstva od EU za...\nKorisnici ove podrške su 17 država članica EU i tri zemlje iz procesa pristupanja, među kojima i Crna Gora. Sredstva će biti usmjerena za podršku u nabavci medicinske i lične zaštitne opreme, hitnu podršku stanovništvu, mjere prevencije, kao i nadzor i kontrolu širenja infekcije.\n„Fond solidarnosti EU konkretno pokazuje evropsku solidarnost na djelu. Od svog nastanka, Fond efikasno podržava i pomaže milionima ljudi u teškim vremenima. Prošle godine smo proširili njegov djelokrug tako da pokriva i najveće vanredne zdravstvene krize. Sada predlažemo mobilizaciju prijeko potrebne finansijske pomoći za borbu protiv koronavirusa. Fond solidarnosti EU ponovo ispunjava svoju osnovnu misiju”, izjavila je evropska komesarka za koheziju i reforme Eliza Fereira.


Nezavisni medij Stand News gasi se nakon hapšenja uposlenika u Hong Kongu - Sindikat novinara Srbije\nJedna od poslednjih prodemokratskih medijskih organizacija u Hong Кongu, Stand News, gasi se nakon što je policija upala u redakciju i uhapsila sedam osoba.\nPolicija Hong Кonga je u saopštenju navela da je ovlašćena da „pretražuje i zapleni relevantne novinarske materijale“.\nMeđu uhapšenima su bili istaknuti aktivisti iz Hong Кonga, uključujući pop pevačicu Denise Ho i advokaticu Margaret Ng, koje su obe ranije bile u odboru Stand News. Hapšenja su se dogodila u sredu rano, saopštila je policija, a obavljeni su i pretresi kuća novinara, piše The Guardian.\nUred Stand News u industrijskoj zgradi u radničkoj četvrti Кwun Tong djelimično je zapečaćen od strane desetina policajaca, javio je reporter Reutersa sa mesta događaja. Policijski službenik za vezu sa medijima rekao je da ulazak u kancelariju neće biti dozvoljen s obzirom na „operaciju koja je u toku“. Odbio je dati više detalja.\n“Stand News je oduvek vodio profesionalno izveštavanje o vestima, to je van sumnje,” rekao je Chan kasnije novinarima. “Кrivične prijave neće promeniti ovu činjenicu”.\nRacija je izazvala šok u Hong Кongu.\n“Nečuveno. Nakon pada Apple Dailya, StandNewsHК je najveći prodemokratski medij koji postoji u Hong Кongu koji štiti našu slobodu štampe. Očigledno je da Peking ne prekida političku čistku. Peking iskorenjuje sve prostore opozicije”, twitovala je u sredu prodemokratska aktivistkinja u egzilu Sunny Cheung.\nUdruženje novinara Hong Кonga izrazilo je duboku zabrinutost zbog hapšenja direktora i višeg osoblja Stand Newsa. „HКJA poziva vladu da zaštiti slobodu medija u skladu sa Osnovnim zakonom“, navodi se u saopštenju udruženja.\nBenedict Rogers, suosnivač i izvršni direktor nevladine organizacije Hong Кong Watch, rekao je da hapšenja nisu ništa drugo do sveopšti napad na slobodu štampe u Hong Кongu.\nTajvanska vladajuća stranka optužila je Peking da uništava demokratiju i slobodu Hong Кonga.\nNajistaknutija preostala prodemokratska publikacija u Hong Кongu nakon istrage o nacionalnoj sigurnosti ranije ove godine dovela je do zatvaranja popularnog tabloida Apple Daily zatvorenog tajkuna Jimmyja Laij.\nPočevši od 2014. godine, bio je to jedini medij iz Hong Кonga koji je radio s Međunarodnim konzorcijem istraživačkih novinara u izradi izveštaja o Pandora papirima u oktobru 2021., gomile od 12 miliona dokumenata koji su procurili a otkrivaju skriveno bogatstvo i porezne strukture nekih svetskih najbogatijih i najmoćnijih ljudi.\nTaj medij je ranije ovog meseca kritikovao šef obezbeđenja Hong Кonga zbog „pristrasnog“ izveštavanja u članku o novom pametnom zatvorskom sistemu u gradu.\n„Sa Stand News-om, jasno se može vidjeti da je cilj izvršne vlasti Hong Кonga da se reši svih medija koji ne podržavaju službeni narativ kako bi se Hong Кong spustio na nivo represije i cenzure koji je ekvivalentan kontinentalnoj Кini“, dodao je.\n“Кada uhapsite tim novinara iz medija koji je reputiran kao nezavisan, niko ne može reći da je to u neku drugu svrhu osim da pokušate ućutkati medije i pokušati kontrolisati narativ na teritoriji”.\nHapšenja i racija je najnoviji razvoj događaja u onome što su grupe za ljudska prava i novinari nazvali smanjenje prostora za slobodu medija u Hong Кongu. HКJA je upozorila da su slobode štampe u Hong Кongu bile na najnižem nivou u julu.\nIstraživanje koje je prošlog meseca sproveo gradski Кlub stranih dopisnika pokazalo je da je skoro polovina od 100 anketiranih novinara napravila planove ili razmišljala o izlasku, a 91 odsto je izrazilo zabrinutost zbog objavljenog zakona o lažnim vestima. Vlasti tvrde da su slobode medija u gradu netaknute.


Pirot dobija Fabriku vode - juGmedia\nGradonačelnik Pirota Vladan Vasić sa saradnicima obišao je završne radove na izgradnji Crpne stanice pored sela Berilovac, odnosno buduće fabrike vode.\nPrema Vasićevim rečima radovi će biti završeni 1. jula kada će biti puštena u rad oprema vredna 1,7 miliona evra.\nReč je o postrojenju za prečišćavanje otpadnih voda koje finansira Nemačka razvojna banka KFW.\nKako je rekao direktor JP “Vodovod i kanalizacija“ Zorana Nikolića, na ovaj način biće otklonjen problem mutnoće vode koji se javlja pri obilnijim padavimana a biće unapređen i kvalitet vode u Pirotu.\n“Radovi su pri kraju, zadovoljan sam onim što smo videli, intenzivno se radi. Reč je o vrlo važnom objektu i gradilištu, pravi se nova fabrika vode, investicija vredna 1, 7 miliona evra. Otklonićemo sve probleme u vodosnabdevanju. Zamućenje vode u delu grada zvanom “Tijabara“ postaće prošlost. Ugrađuju se novi filteri, nova postrojenja za ispiranje filtera iviše takvih problema neće biti”, kazao je gradonačelnik Vladan Vasić.\nDirektor JP “Vodovod i kanalizacija“ Zoran Nikolić ističe da će ova fabrika vode elimisati problem mutnoće, koji se dešavao u nekoliko dana godišnje.\n“Time dobijamo kvalitet vode koji želimo. Nikada nismo imali prevelike probleme, nemamo teške metale, arsen i slične probleme kakvih ima na primer u Vojvodini. Povećavamo i kapacitet vodosnabdevanja. Do sada smo ovde imali 200 litara u sekundi, sada ćemo imati 270 tako da će i grad, posebno u letnjim mesecima, imati veću količinu vode na raspolaganju. Uprkos veoma zahtevnoj i kompleksnoj investiciji i složenim radovima, nikakvih zastoja i problema u vodosnabdevanju grada za vreme radova, nije bilo niti će biti”, dodaje direktor Nikolić.\nVasić dodaje da očekuju da do kraja godine sklope ugovor sa investitorom odnosno finansijerom izgradnje Postrojenja za prečišćavanje otpadnih voda u Pirotu Nemačkom razvojnom bankom KFW.\n“Već imamo informacije da su oni objavili konkurs za konsultante u Nemačkoj, što je praktično priprema za raspisivanje tendera. Još nismo potpisali završni ugovor ali ovo su nove informacije koje nam govore da ćemo do kraja ove godine potpisati finalni ugovor. Takve informacije već imamo iz Ministarstva za građevinu”, najavio je Vasić.\nAko sve bude išlo kako treba, dodae Vasić, s proleća naredne godine može da se očekuje početak izgradnje Postrojenja za prečišćavanje otpadnih voda za ceo grad Pirot.\nNačelnik Policijske uprave u Nišu Ninoslav Mitić i predstavnik grada Niša otvoriće manifestaciju „Stop! Svi na sport“, u sredu, 27. septembra…


10 najboljih hotela u Okrugu Bolonja u 2018: TripAdvisor\nNajbolji hoteli - Okrug Bolonja, Italija\nHoteli - Okrug Bolonja\n1.169 objekata u Okrugu Bolonja\nSmeštajni objekat br. 1 od 1.169 – odnos cena/kvalitet – Okrug Bolonja\nSmeštajni objekat br. 2 od 1.169 – odnos cena/kvalitet – Okrug Bolonja\nSmeštajni objekat br. 3 od 1.169 – odnos cena/kvalitet – Okrug Bolonja\nSmeštajni objekat br. 4 od 1.169 – odnos cena/kvalitet – Okrug Bolonja\nSmeštajni objekat br. 5 od 1.169 – odnos cena/kvalitet – Okrug Bolonja\nSmeštajni objekat br. 6 od 1.169 – odnos cena/kvalitet – Okrug Bolonja\nSmeštajni objekat br. 7 od 1.169 – odnos cena/kvalitet – Okrug Bolonja\nSmeštajni objekat br. 8 od 1.169 – odnos cena/kvalitet – Okrug Bolonja\nSmeštajni objekat br. 9 od 1.169 – odnos cena/kvalitet – Okrug Bolonja\nSmeštajni objekat br. 10 od 1.169 – odnos cena/kvalitet – Okrug Bolonja\nSmeštajni objekat br. 11 od 1.169 – odnos cena/kvalitet – Okrug Bolonja\nSmeštajni objekat br. 12 od 1.169 – odnos cena/kvalitet – Okrug Bolonja\nSmeštajni objekat br. 13 od 1.169 – odnos cena/kvalitet – Okrug Bolonja\nSmeštajni objekat br. 14 od 1.169 – odnos cena/kvalitet – Okrug Bolonja\nSmeštajni objekat br. 15 od 1.169 – odnos cena/kvalitet – Okrug Bolonja\nSmeštajni objekat br. 16 od 1.169 – odnos cena/kvalitet – Okrug Bolonja\nSmeštajni objekat br. 17 od 1.169 – odnos cena/kvalitet – Okrug Bolonja\nPrikaži sve povoljne ponude (6) počev od 271 US$\nSmeštajni objekat br. 18 od 1.169 – odnos cena/kvalitet – Okrug Bolonja\nSmeštajni objekat br. 19 od 1.169 – odnos cena/kvalitet – Okrug Bolonja\nSmeštajni objekat br. 20 od 1.169 – odnos cena/kvalitet – Okrug Bolonja\nSmeštajni objekat br. 21 od 1.169 – odnos cena/kvalitet – Okrug Bolonja


"Le Classique" – Fudbal je najmanje bitan! - Sportske.net\nNajveći derbi francuskog fudbala.\nZvanično, PSŽ predstavio novo pojačanje!Liga 1 - Čudo u Lensu, novajlija bacio na kolena Pari Sen Žermen!"Faraon" se vraća u velikom stilu, Parižani dobili jaku konkurenciju!Francuska bogatija za krv i zlato!Bijelsino pravo "letnje" pojačanje, oboriće rekord Dinama, čekaju se "bomba" iz Serije A, prvak sveta i Portugalac!\nNeko će reći da je francuski „Le Classique“ izgubio na značaju od kada PSŽ dominira, a Marsej je bleda senka nekadašnje slave, rastrzan između velikih očekivanja i finansijskih problema. Ali, dok god je u Marseju zabranjeno nositi dres Parižana jer rizikujete napad na ulici i dok god animozitet između dva kluba za koje navija većina Francuza eksplodira u danima pred derbi, ovo je najveća utakmica Lige 1.\nPrva polovina osamdesetih nije ukazivala da će se razviti veliko rivalstvo, bilo je najmanje pet ili šest većih i uspešnijih klubova, ali onda je PSŽ osvojio prvu titulu 1986. a Marsej pao u ruke Bernara Tapija i posle nekoliko godina postao prvi francuski tim ikada koji je osvojio evropsku titulu.\nTadašnji predsednik Parižana, Boreli je optuživao Tapija da kupuje mečeve, prestonički klub je kupio moćni „Kanal plus“, pa su bacili rukavicu Olimpiku, rivalstvo je trajalo do kraja veka. Kasnije su južnjaci padali, a u ovoj deceniji su kompletno potisnuti jer ne mogu da se trkaju sa bogatim vlasnicima PSŽ. Investicija iz Katara je pretvorila francusku ligu u nezanimljivo takmičenje jer „Sveci“ dominiraju, ali temperatura uvek poraste.\nJer, nije samo fudbal u pitanju. Marsej iskreno i sa žarom mrzi Pariz, muslimanska većina vidi prestonicu kao izvor svih problema, odnosno uzrok siromaštva na jugu. Zbog toga ne postoji navijač Parižana u velikoj luci, ili makar to nosi duboko u sebi.\nKo ima više navijača?\nMarsej tvrdi da to nije uopšte pitanje i da neke poslednje ankete nisu realne, odnosno da su i dalje u značajnoj prednosti. Na kraju, oni su bili veliki klub i pre nego što je Pari Sen Žermen postojao. Neka istraživanja javnog mnjenja od pre par godina pokazuju da se razlika značajno smanjila i da će, pre svega zahvaljujući trofejima, odnosno dominaciji i kluba i brenda, PSŽ prestići, ako već nije, prestići Marsej u broju pristalica u zemlji.\nMarsej je lepa prošlost, ali činjenica je da ligu nisu osvojili od 2010. da u ovom veku imaju tek tri trofeja u Liga kupu, da su u kupu poslednji put trijumfovali 1989. Mlađe generacije ih više vezuju za skandale, nasilje na stadionu (ne zaostaje ni PSŽ), finansijske nedaće, nego za veliku prošlost i evropsku titulu.\nNasilje na tribinama, sukobi navijača su normalnost čak i za Francusku gde imaju osetljiv stomak kada su huligani u pitanju, ali ni na terenu svojevremeno igrači nisu zaostajali.\nPoznat je derbi iz 1992. nazvan „Klanica“, kada je bilo više od 50 faulova, i sve vreme je mirisalo na prekid. I danas se vrte snimci sa tog meča, kao primer šta su sve sudije nekada dozvoljavale. Pre 10 godina, što je prilično nezamislivo za ovu zemlju, brutalnost navijača je zapanjila i vrh države, u neredima je bilo 20 povređenih, jedan navijač je stradao. Tek tada se Francuska osvestila i država odgovorila primenom sile, koja je nekada i prekomerna, ali derbiji Pariza i Marseja su pokazali da huligani ne prezaju ni od čega.\nProšle godine navijačima Marseja nije bilo dozvoljeno da putuju u Pariz iz straha da će se protesti „žutih prsluka“ spojiti i eksplodirati na ulicama prestonice. Marsej je iako slabiji uspevao da u vatrenoj atmosferi parira prvaku, Nejmar je često sa tribina „Velodroma“ zasipan svim mogućim predmetima, on posebno nervira južnjake, a PSŽ se pre par godina spasao poraza golom Kavanija u poslednjim sekundama.\nU Marseju je za razliku od Pariza, fudbal zamena za sve, siromaštvo, neuklapanje u francusko društvo, korupciju u gradskim strukturama. Sebe nazivaju „prestonicom Mediterana“, ali ovaj lučki grad kao da ne pripada Zapadnoj Evropi, predstavlja mesto opasnog življenja.\nJasno da je globalizacija, ali i ranije dekolonizacija smanjila značaj Marseja, prihode od luke, gruba procena je da više od četvrtine stanovništva živi ispod granice siromaštva. To rađa nasilje, fudbal je nekada bio ventil i ponos zbog dominacije, sada toga nema pa ogorčenje preliva.\nInače, precizna analiza je pokazala da kada igraju dva kluba, meč obezbeđuje najviše policajaca po glavi navijača, više nego kada Real gostuje u Barseloni, ili kada se igra derbi Rima.\nKada je ovog leta PSŽ uspeo da se plasira u finale Lige šampiona, „patrole“ Marsejevih huligana kružile su gradom kako bi sprečile bilo kakvo slavlje. Policija je odbila da primeni zakon po kome se ne sme nositi dres PSŽ u gradu, ali je upozoravala stanovnike da mnogo rizikuju. Jasno pobeda Bajerna u finalu proslavljena je vatrometom u Marseju, jer ostaju jedini sa titulom prvaka Evrope.\nProšle godine su bili drugi, Viljaš Boaš je ostao na „Velodromu“ iako se najavljivalo da će napustiti klub jer je nezadovoljan ulaganjima. Predvođeni legendarnim golmanom Mandadom, liderom Pajeom, uz par Južnoamerikanaca poput Benedeta i Balerdija koga su pozajmili od Dortmunda, uz Strotmana, našeg Radonjića, sa pojačanjem Nagatomom, oni čekaju povratak u Ligu šampiona gde nisu igrali sedam godina. Ovo je ta sezona, pa se ponovo greju na očekivanjima.\nPSŽ je desetkovan izgubio u Lensu u odloženom meču sa starta, imaju problema sa koronom i šestorica igrača nisu bila u timu. Ali, za utakmicu u nedelju vraćaju se Nejmar, Di Marija i Paredes, ali je pozitivan Mbape, i dalje su u karantinu Navas, Markinjoš i Ikardi. Leonardo još nije spakovao tim i dalje traži štopera i veznog igrača, šampion će biti oslabljen.\nMarsej je odigrao jedan meč, dobio u Brestu na startu, probaće sve da ostane neporažen u prestonici. Pre par godina, kada su zbog protesta jer nije dozvoljeno navijačima da putuju u Pariz, održali 0:0 sa juniorima. Ali u poslednja tri gostovanja su protiv najveće rivala primili 10 golova, ne računamo i ubedljiv poraz u kupu. Na stadionu će biti ograničen broj navijača, PSŽ je oslabljen i „zarđao“ posle pauze, ali bi moglo da bude golova.\nRat u Parizu se ne smiruje, da li je Leonardo vraćao usluge dovođenjem pojačanja?


f Zelena gradnja razvojna šansa Srbije - Arhus Centar Subotica\nZelena gradnja razvojna šansa Srbije\nZelena gradnja, koja podrazumeva štednju prirodnih resursa i očuvanje životne sredine, razvojna je šansa Srbije, jer može da unapredi konkurentnost ekonomije i doprinese otvaranju novih radnih mesta, ocenjeno je danas na skupu o toj vrsti gradnje u Skupštini Srbije.\nPredsednica Saveta zelene gradnje Srbije Maja Golubović rekla je na skupu "Zelena gradnja - potencijal i šansa" da taj način gradnje, koji je od konvencionalnog skuplji za pet procenata, štedi 40 odsto vode, 20 do 50 odsto energije, smanjuje količinu otpada za 70 procenata, troškove održavanja za 15 odsto, a emisiju ugljen-dioksida za 35 odsto.\nOna je podsetila da je cilj zelene gradnje transformacija gradjevinske industrije ka održivosti, jer objekti izgradjeni na konvencionalan način troše od 30 do 40 odsto ukupne energije, emituju 25 odsto ukpne količine CO2, koriste 40 do 50 odsto svih sirovina i troše 20 odsto vode.\nGolubovićeva je ocenila da Srbija ima dobru polaznu osnovu za razvoj zelene gradnje, jer ima industriju gradjevinskog materijala i gradjevinske kompanije sa tradicijom, kao i obučene radnike, istakavši da zelena gradnja nisu samo skupe tehnologije, već pre svega dobro planiranje, projektovanje i izgradnja.\nPodsetila je da zelena gradnja podrazumeva energetsku efikasnost i malu potrošnju vode, kao i minimalan uticaj gradilišta na okolinu, upotrebu prirodnih materijala iz okoline da bi se umanjilo transportno zagadjenje i onih sa što je moguće manje štetnih supstanci, ali i racionalno korišćenje svih ostalih prirodnih resursa.\nOna smatra da bi država na razne načine mogla da podstiče zelenu gradnju i to pre svega kroz davanja prednosti za projekte zelene gradnje prilikom izdavanja dozvola, koje bi za njih mogle biti besplatne ili jeftinije, ali i kroz olakšice za plaćanje poreza i doprinosa.\nU svetu postoji 134 nacionalna saveta zelene gradnje u koje je uključeno oko 15.000 kompanija i organizacija koje ostvaruju 50 odsto aktivnosti u globalnoj gradjevinskoj industriji.\nU Srbiji je od 2010. godine, kada je osnovan nacionalni savet, do sada članstvu pristupilo više od 46 kompanija i organizacija medju kojima su Energoprojekt, Tarket, Lafarž, Knauf.\nPrema podacima Saveta zelene gradnje, u Srbiji trenutno postoji jedna sertifikovana zgrada i još 14 objekata koji su registrovani za proces sertifikacije po LEED standardu, jednom od svetskih standarda zelene gradnje.


Tranzicija i kretanje zaposlenosti u javnom i privatnom sektoru Digitalni repozitorijum Instituta ekonomskih nauka u Beogradu\nTranzicija i kretanje zaposlenosti u javnom i privatnom sektoru\nsdj_2011_03.pdf - Published Version\nUzimajući u obzir proces tranzicije privrede Srbije i njegov uticaj na tržište radne snage u cilju istraživanja ispitana su kretanja zaposlenosti u javnom i privatnom sektoru. Tranzicija je značajno uticala na pad društvenog proizvoda, rast inflacije i tržište rada koje karakteriše visoka nezaposlenost, nisko učešće zaposlenosti u privatnom sektoru i nedovoljna mobilnost radne snage. Polazeći od privrednog rasta najvećim delom zasnovanog na stranim investicijama kroz privatizaciju društvenih i državnih preduzeća uz izostanak privredne aktivnost koja bi generisala nova radna mesta, ukazano je na značaj jačanja privatnog sektora kao pokretačke snage tržišta rada. Poseban akcenat je na što efikasnijem korišćenju potencijala sektora malih i srednjih preduzeća i preduzetništva (MSPP) koji u cilju porasta zaposlenosti treba da bude zasnovan na znanju i inovativnosti. Isticanje značaja MSPP leži u njihovoj fleksibilnosti i adaptibilnosti na promenljive uslove poslovanja što ovom sektoru pruža mogućnost da čak i u uslovima globalne krize doprinese povećanju produktivnosti, rastu društvenog proizvoda i zapošljavanju radne snage.\ntranzicija, tržište rada, zaposlenost, javni sektor, privatni sektor, sektor malih i srednjih preduzeća i preduzetništva, razvojni potencijali


Humanitarni koncert: Čačani za Srnu - Ozonpress :: internet portal\nU četvrtak, 29. jula sa početkom u 18 časova na Gradskoj plaži biće upriličen humanitarni koncert za jedanaestomesečnu Srnu Dragojević, kojoj je odmah po rođenju dijagnostikovan Daunov sindrom.\nMaloj Srni potrebna je pomoć za terapije i transplataciju koštane srži, jer za njenu progresivnu bolest lek ne postoji.\n– Čačani će na Gradskoj plaži moći da pomognu i da uživaju uz dva rok benda „Oldman brothers band”, „Funk Off” i orkestar za veselja „Šešir moj”. Bendovi će se na sceni tokom humanitarnog koncerta smenjivati na svakih sat i po. U ovoj humanitarnoj akciji učestvovaće kafići „Green šank”, „Kafe Mona”, „Havana”, „Kafe Kapetan”, kao i Sportski centar „Mladost”. Deo novca od ostvarenog pazara biće usmeren za Srnino lečenje, a biće postavljene i kutije za priloge, navodi Katarina Novković, organizatora humanitarne akcije.


KAKO MOZAK SLUŠA, DRUGI DEO - RoditeljSrbija.com\nNaslovna » Deca » Deca » KAKO MOZAK SLUŠA, DRUGI DEO\nU prošlom tekstu smo pričali o tome koliko se različitih centara u mozgu uključi pri najjednostavnijem slušanju muzike. Velike regije i u levoj i u desnoj hemisferi angažuju se radi prepoznavanja kompozicije koju čujete. Danas ćemo razjasniti to kako tačno mozak sluša i kojim kanalima zvučni signali stižu do nas.\nZvuke iz našeg okruženja mi čujemo putem tri kanala koji mogu istovremeno da procesuju muziku, govor i šumove. Po kanalu koji sluša muziku, naš mozak može istovremeno da prati jednu kompoziciju a ako se uključe dva izvora zvuka, mozak će morati da izabere šta će tačno slušati. To vam je ona situacija kada, dok vi slušate muziku u svom autu, neko u susednom automobilu pušta nešto drugo i vaš mozak u tim trenucima bira šta će da sluša a šta da privremeno isljuči.\nSlična stvar se dešava i sa slušanjem govora. Da li vam se nekada desilo da vam, dok razgovarate telefonom, neko pokušava nešto drugo da vam priča? Sigurno jeste, zar ne? Tada morate da izaberete šta ćete slušati, tj.koga. Samo jednu verbalnu informaciju možete slušati u jednom trenutku pa zato morate prestati da slušate jedan izvor da bi čuli drugi. Ova informacija vam može biti od velike pomoći u situacijama kada vam dete tvrdi da može da uči uz muziku sa radija, gde sluša pesme koje imaju tekst. To je siguran znak da će mozak definitivno odabrati da sluša pesmu sa radija umesto da prati tekst koji, navodno, čita. Slična stvar vam se dešava i kada čitate neki tekst a onda, u nekom trenutku, shvatite da ne znate šta ste pročitali. To vam je, zapravo, situacija u kojoj uđete u unutrašnji dijalog, što je takođe verbalna radnja, pa oči i dalje idu preko teksta ali informacija o pročitanom ne dolazi do mozga. Ovo će vam biti važno i kada radite na nekom važnom tekstu, sva pažnja će vam biti podeljena ako istovremeno slušate muziku koja ima tekst. Da ne zaboravimo još jednu situaciju, a to je da se slična stvar sa prestankom slušanja ili praćenja teksta dešava i kada slušate instrumentalnu obradu pesme kojoj znate tekst a koji vaš mozak svakako peva. To je zato što će mozak uvek izabrati lakše i poznato nego novo i nepoznato.\nTreće što mozak čuje su šumovi, tj.zvuci sa neodređenom visinom tona. I ovde je slučaj isti kao i u prva dva slučaja samo što šumovi uglavnom imaju kraće trajanje pa se mogu brže smenjivati i tako može da izgleda kao da ih mozak registruje u istom trenutku.\nPrvi deo teksta, o tome kako mozak sluša muziku, možete pročitati ovde\nPrethodni: KAKO MOZAK SLUŠA MUZIKU, DEO PRVI\nSledeći: Uspeh u školi počinje kod kuće


Podgorički penzioneri grade drugu Ljepoticu - Penzin\nPočetna Magazin Godine Društvo Podgorički penzioneri grade drugu Ljepoticu\nU Podgorici je, 25. juna 2014. godine, upravni odbor Udruženja penzionera aktivirao odluku o dobrovoljnom, solidarnom učešću penzionera ovog grada u stambenoj gradnji. Odluka je, inače, privremeno prestala da važi decembra 2013. godine.\nCrnogorski list Dan prenosi da će se novac prikupljen na ovaj način koristiti za finansiranje gradnje druge stambene zgrade sa 100 stanova za podgoričke i penzionere gradskih opština. Ova zgrada nalaziće se u neposrednom komšiluku prve ovakve zgrade koju su još pre useljenja, penzioneri nazvali “Ljepotica”.\n“Penzioneri će za finansiranje stanova izdvajati sredstva prema sljedećim kriterijima: od penzija do 200 eura – jedan euro, od penzija u rasponu između 200 i 400 eura – po 1,5 euro i od penzije preko 400 eura izdvajaće se dva eura.”\n“Odluka će se primjenjivati počev od juna, što znači da će sredstva po ovom osnovu početi da se izdvajaju od penzija isplaćenih u julu. Akcija će trajati do kraja decembra 2015. godine”, objasnio je Milo Đurović, iz službe za informisanje Udruženja penzionera. Od ove odluke biće izuzeti oni penzioneri koji su se prethodno izjasnili da ne žele da učestvuju u akciji.\nKao i za “Ljepoticu“, grad Pogorica je penzionerima dodelio lokaciju besplatno, sa rešenim komunalijama i svim infrastrukturnim sadržajima, a gradnju će finansirati i donatori: Vlada Crne Gore preko ministarstva i Fond PIO CG. Naknon ove, planirana je i treća “penzionerska” zgrada.\nTags:Crna GoraFond PIO CGizgradnjaLjepoticaMilo Đurovićpenzioneripenzionerska zgradaPodgoricasocijalna izgradnjastanovanjeUdruženje penzionera Crne Gorezgradazgrada za penzionere


Kompanija GAP zatvara stotine prodavnica\nModna kuća "Gap" najavila je zatvaranje 230 prodavnica u svetu u naredne dve godine, jer počinje sa restrukturiranjem s ciljem "revitalizacije" poslovanja.\nSaopšteno je i da će "Gap" biti podeljen u dve nezavisne kompanije koje će zasebno biti listirane na berzi, od kojih će se jedna zvati "Old Navy", dok druga tek treba da dobije ime, a obuhvataće brendove "Gap", "Banana Republic", "Intermix" i brendove "Athleta" i "Hill City", prenosi CNBC.\nTransakcija bi trebalo da bude završena u 2020. godini.\nPredstavljanje plana restrukturiranja poslovanja je usledilo nakon razočaravajućeg izveštaja o prodaji "Gap-a" u četvrtom kvartalu završenom 2. februara, koja je pala na 4,62 milijarde dolara sa 4,78 milijardi dolara iz istog perioda prošle godine.\nNeto dobit je, međutim, nadmašila procene analitičara, zahvaljujući skoku na 276 miliona dolara sa 205 miliona dolara iz istog kvartala 2018. godine.\n"Gap" je saopštio i da će najveći broj prodavnica biti zatvoren u Severnoj Americi, kao i da je već zatvoreno 55 istoimenih trgovina, što znači da "Gap" trenutno na svetskom nivou broji 742 prodavnice, prenosi B92.\nTo je deo strategije "revitalizacije" brenda, te ostvarivanja veće prodaje putem interneta, koja bi, prema očekivanjima kompanije, trebalo da dostigne 40 posto ukupnih prihoda.


MPP2 na Cloud-u – Mali Poslovni Programi\nMPP2 na Cloud-u\nMPP2 na Cloud-uadmin2022-03-08T15:20:07+01:00\nCloud computing ili računarstvo u oblacima je platforma koja je našla svrhu i primenu u različitim oblastima poslovanja, pogotovo poslednjih godina, kada je rad na daljinu uslov za uspešno poslovanje.\nU saradnji sa svojim partnerima, PS.IT je omogućio korišćenje poslovno-računovodstvenog programa edicije MPP2 u Cloud-u.\nCloud opcija korišćenja programa MPP2 predstavlja odgovor na zahteve korisnika koji imaju potrebu da evidenciju u programu MPP2 vrše sa udaljenih lokacija, da se svi podaci slivaju na jedno mesto i budu na bezbednoj lokaciji, a da to ne zahteva investiciju u smislu nabavke novih servera i postavljanja mrežne infrastrukture.\nPS.IT je u saradnji sa partnerima omogućio korišćenje svih funkcionalnosti programa MPP2 i na Cloud platformi. Na ovaj način korisnicima programa MPP2 pružena je mogućnost da:\nrade sa udaljenih lokacija u programu MPP2;\nkoriste bazu podataka koja se nalazi na Cloud serveru;\nSistem rada MPP2 u Cloud-u je isti kao i kad se baza programa MPP2 nalazi na lokalnim serverima korisnika programa. Na klijentskim računarima se instalira klijentska verzija programa i preko VPN-a povezuje se sa serverskom instalacijom MPP2 i bazom podataka koja se nalazi na Cloud serveru.\nOvakav način povezivanja klijenata sa Cloud serverom ima svojih prednosti koja se ogleda u tome što je korisnicima programa ostavljena mogućnost da se opredele da li žele da izvrše instalaciju izmena programa i zato što je moguće lakše izvršiti i upravljati doradama programa koje su namenski razvijane za korisnika.\nKompanije sa kojim PS.IT sarađuje u pogledu postavljanja MPP2 na njihovim Cloud platformama su:


Žuljević: Zavod za zapošljavanje FBiH treba poništiti posljednji javni poziv - Akta.ba\n28.02.2018. 11:51 / Izvor: Fena\nDelegat Socijaldemokratske partije BiH u Domu naroda Parlamenta Federacije BiH Aner Žuljević u današnjem saopćenju pozvao je rukovodstvo Zavoda za zapošljavanje FBiH da ponište posljednji poziv i "pristupe osmišljavanju novog modela realizacije, jer je postojeći više nego nestručan, nepravedan, netransparentan i dugoročno društveno štetan".\n"Ukoliko to ne urade, onda su i sami jasna adresa za rad policijsko-tužilačkih organa", navodi Žuljević.\nIstiče da je ponukan velikim brojem poziva privrednih subjekata, koji su, kako kaže, ponovno prevareni izrežiranim javnim pozivom u trajanju od nekoliko minuta.\n"Činjenica da je veliki broj zainteresovanih privrednih subjekata ostao onemogućen da uopšte pristupi internet stranici u vremenu trajanja poziva, pokazuje kako je čitav sistem prilagođen unaprijed poznatim rezultatima politički odabranih", kazao je Žuljević.\nSmatra da je "ponavljanje prakse iz poziva u poziv više nego zloupotreba položaja s jasnim elementima krivičnog djela", te da bi policija i tužilaštvo po službenoj dužnosti morali otvoriti istragu.\n"Kompletan proces ovakvog načina rasipanja javnih sredstava predstavlja direktni poticaj egzodusu mladih iz ove zemlje. Model u kojem je, umjesto stručne analize održivosti radnog mjesta, vrijeme online prijave ključni i jedini faktor za dobijanje sredstava, predstavlja apsolutno neracionalno i nestručno raspolaganje javnim novcem. Ovo je zapravo model primjenjivan jedino na Divljem zapadu, prilikom zaposjedanja zemlje, po principu ko je brži dobije najbolji komad. Ljudi koji se vode modelima Divljeg zapada ne mogu BiH voditi ka EU", naveo je Žuljević u današnjem saopćenju za javnost SDP-a BiH.


Mitrovačka bolnica obeležila Međunarodni dan osoba sa invaliditetom - Ozon Media\nMitrovačka Opšta bolnica i Udruženje bubrežnih invalida grada Sremska Mitrovica zajednički su obeležili 3. Decembar – međunarodni dan osoba sa invaliditeteom.\nU odeljenju hemodijalaze, uz poštovanje svih epidemioloških mera, podeljen je promo materijal i organizovano druženje , a tom prilikom je Violeta Srbljanin , zamenica predsednika udruženja i medicinska sestra u ovom odeljenju naglasila, da se gradsko udruženje neprekidno bori za sveukupnu sigurnost i nezavisnost pojedinca, pomoć u ostvarivanju zdravstvene zaštite, stvaranju mogućnosti za samostalan život i očuvanje i unapređenje porodničnih odnosa. Udruženje se bori i za stvaranje povoljne klime koja će onemogućiti bilo koji vid zlostavljanja ili diskriminacije, a svu pažnju usmerava na ostvarivanje prava socijalne i zdravstvene zaštite.\nKada je reč o obolelima od bubrežnih bolesti i onima koji imaju potrebu za dijalizom, ona se svakodnevno, bez prekida, obavlja u odeljenju za hemodijalizu mitrovačke Opšte bolnice, sada pod posebnim, višim merama bezbednosti, zbog epidemije korona virusom. Trenutno oko 100 pacijenata se ovde dijalizira, a toku godine uradi se 14.000 dijaliza, obolelima sa područja Srema\n„Ove godine bilo je preko 500 dijaliza kovid pozitivnih pacijenata, na žalost neke od njih smo i izgubili, ali nastavljamo borbu i ono što nikada nećemo izgubiti je spremnost i profesionalnost lekara i sestara u ovom odeljenju da leče i izleče naše pacijente, da učestvuju u rešavanju njihovih problema i potreba, uz stalnu i bezrezervnu podršku “ –izjavila je za medije Gordana Pavlović,glavna sestra bolnice\nDanašnjem obeležavanju Svetskog dana osoba sa invaliditetom prisustvovala je i Slađana Mirčeta, savetnik za nevladin sektor gradske Uprave za socijalnu zaštitu, a kojem pripada u Udruženje bubrežnih invalida Sremske Mitrovice i tom prilikom upoznala prisutne sa novinom koja će biti uvedena naredne godine. Reč je o izradi i upotrebi posebne kartice za osobe sa invaliditetom koja treba da omoguću bržu i jednostavniju dostupnost u prilazu institucijama , gde osobe sa hendikepom više neće morati da čekaju u redu. Slađana Mirčeta je još dodala da su se na konkurs za ovaj projekat javila 23 udruženja, a da se na nekoj od narednih sednica Skupštine grada očekuje usvajanje Pravilnika po ovom pitanju.


Data i opticki kablovi\nOkrugla bakarna zica\nGola profilna zica\nZica izolovana NOMEX-om\nZica izolovana KAPTONOM\nZica izolovana Papirom\nWeb sajt kablovi.net je onlajn informacioni i komunikacioni servis koji je COPTECH doo realizovao u svrhu prisustva na Internetu. Korišćenjem ovog sajta ili preuzimanjem materijala i dokumentacije sa sajta, prihvatate u potpunosti uslove i pravila korišćenja koji su naznačeni u ovom obaveštenju. Ukoliko ne prihvatate bilo koji od uslova i pravila korišćenja, nemojte koristiti ovaj sajt i ne preuzimajte materijale i dokumentaciju sa njega.\nSvi sadržaji i informacije na sajtu kablovi.net predstavljeni su javnosti na uvid u najboljoj nameri, i COPTECH doo veruje da su tačni. Međutim, stranka koja želi da stupi u poslovan odnos sa COPTECH-om ili kupi nekih od COPTECH-ih proizvoda ili usluga, ne treba da se osloni na informacije na Web sajtu već da uputi direktan upit odgovarajućoj instanci u COPTECH-u. COPTECH doo ne pruža bilo kakve garancije putem ovog Web sajta u vezi bilo kojih proizvoda ili usluga, i na taj način ne može biti odgovoran na direktne ili indirektne štete koje mogu nastati korišćenjem informacija sa ovog Web sajta.\nU slučaju da želite da objavite neki od tekstova sa sajta ili mailing lista kablovi.net, bez obzira o kojem se mediju radi (elektronski, štampani, ili Internet medij), obavezno je obezbediti prethodno pismeno odobrenje COPTECH-a. Pojedine informacije sa sajta kablovi.net moguće je prenositi uz obavezno pružanje vidno naznačavanje u adekvatnom obliku o tome da je "informacija preuzeta sa sajta www.kablovi.net\nCOPTECH doo može u bilo kom trenutku i bez prethodne najave promeniti uslove korišćenja sajta kablovi.net. Koristeći ovaj sajt obavezujete se da ćete periodično posećivati segment sajta sa uslovima korišćenja kako bi uvek bili informisani o aktuelnim pravilima.


Restrikcije na snazi u Bajinoj Bašti duže od mesec dana, nezapamćena suša pogodila meštane – Agropress\nRestrikcije na snazi u Bajinoj Bašti duže od mesec dana, nezapamćena suša pogodila meštane\nBajina Bašta – Na teritoriji opštine Bajina Bašta ponovo su uvedene restrikcije vode jer su izorišta usled nezapamćene suše na minimumu. Voda se za sada isljučuje od 23:30 do 05:30 časova, a ukoliko se teško stanje nastavi isključenja bi mogla biti uvedena i tokom dana.\n„Duže od mesec dana imamo problem sa vodom. Čas je ima, čas nema. Tokom letnjih visokih temperatura bilo je preteškofunkcionisati, mada ni sada nije mnogo lakše. Sipamo vodu u flaše i kante i čuvamo svaku kap“, rekao je Dragan Milovanović iz Bajine Bašte.\nNestašica vode još je dramatičnija ukoliko se uzme u obzir trenutna epidemijska situacija, a broj zaraženih na dnevnom nivou je već duže vreme dvocifren. Koliko je stanje alarmatno pokazuje i podatak da su dnevne potrebe stanovništva oko 180 litara vode u sekundi, a na vodozahvatu na raspolaganju im je samo 77.\n„Ovo je jedan od najtežih i najdužih sušnih perioda, a slična situacija bila je samo 1989. i 2012. godine Teškoj situaciji doprinela je i enormna potrošnja tokom letnjih meseci i zato još jednom se apeluje na građane da ne kriste vodu iz gradskog vodovoda za zalivanje“, poručuju iz JKP „12. Septembar“.\nSa sušom i restrikcijima vode u prethodom periodu suočavala se čitava Zapadna Srbija, a vanredna situacija bila je uvedena u pet lokalnih samouprava. Padavine su poboljšale situaciju, pa su za razliku od Bajinobaštanaca građani Čačka, Požege, Arilja, Gornjeg Milanovca, Požege i Lučana dobili vodu.


Da li znate bolji način da počnete sa podučavanjem vašeg deteta, nego kroz zanimljivu, zabavnu igru? Igre pomažu najmlađima da nauče i usavrše jezik, razviju socijalne i motoričke veštine. Inspirisani ponašanjem odraslih, koje pokušavaju da imitiraju, igrajući različite igre uloga, deca se pripremaju za život.\nDeci je potrebno pozitivno rano iskustvo, kako bi razvijali svoje intelektualne, socijalne i emocionalne veštine i time stvorili osnovu za kasnije uspešno učenje i školovanje. Pored porodice, vaspitača i drugara ključni elementi za obezbeđivanje kvalitetnog dečjeg razvoja su upravo igra i igračke, te je stoga neophodno napraviti pravi odabir pri kupovini igračaka za decu.\nDeca do 12 meseci\nZa razvoj inteligencije kod deteta u prvim mesecima, bitni su roditelji, kao primarni edukatori kao i odabir kvalitenih, trajnih i edukativnih igračaka. Odabir boja koje će okruživati dete je od velikog značaja. Roditelji često greše pri opremanju soba za devojčice roze ili crvenom bojom, a za dečake plavom ili zelenom, jer time u startu ograničavaju dete na jednoličnost boja. Sobu treba opremiti nameštajem i igračkama u što više različitih boja kako bi mu se na taj način stimulisala sva čula što dalje doprinosi boljem celokupnom razvoju deteta.\nU skladu sa tim roditelji treba da kupuju kvalitetne i trajne igračke koje će svojim bojama stimulisati dečije opažanje, čula i razvoj inteligencije.\nIgračke za uzrast do 12 meseci\nU prvim mesecima, pre nego što počnu da hvataju predmete i da sede, bebama su najinteresantnije igračke koje mogu da gledaju ili slušaju. Vašu bebu će privlačiti raznobojne igračke sa zvučnim i svetlećim efektima iz Pertini Weina programa.\nDeca od 12 do 24 meseca\nDeca se u ovom periodu polako osamostaljuju, postaju nezavisniji od roditelja, istražuju svet oko sebe i stiču prve utiske o njemu. Radoznala su, žele sve da probaju i sve im je zanimljivo, pa je samim tim neophodno da se jako vodi računa o kvalitetu i sigurnosti stvari koje ih okružuju.\nStručni tim PERTINI svaku igračku pažljivo pregleda i testira. Plastelin, tempere, flomasteri mogu u svom sastavu sadržati izvesnu dozu toksičnih materijala koji kod dece mogu izazvati alergiju. Deca često prilikom igre stavljaju plastelin u usta ili pokušavaju da piju boju od tempere, zamišljajući da je to sok. Da bi se takve situacije izbegle najbolje bi bilo da roditelji za ovaj vid igre biraju kvalitetne, bezbedne, atestirane proizvode kako bi sprečili eventualni nastanak alergije kod svoje dece.\nIgračke za uzrast do 24 meseci\nKreativne, zabavne, edukativne igračke iz Pertini SES programa, inspirisaće vašu decu na brojna umetnička dela! SES plastelini, boje, flomasteri.. su postojanih boja i oblika, a pri tome su POTPUNO BEZBEDNI I NETOKSIČNI za korišćenje. Obezbedite deci kreativne setove koji će ih motivisati i dopustiti im da iskažu svoju maštovitost, jer se na taj način podstiče razvoj mozga i inteligencije.\nDeca do 36 meseci\nPored razvoja mašte i kreativnosti, u ovom periodu deca počinju sa imitacijama i uključuju se u igre preuzimanja uloga. Poistovećivanjem sa figurama sa kojima se igra dete iskazuje svoja osećanja i time pomaže roditeljima da bolje uoče eventualne probleme ili teškoće sa kojima se suočava.\nS obzirom na socijalni i emocionalni značaj lutaka i figura koje dete doživljava kao primaran deo svog okruženja, bitno je voditi računa i o kvalitetu od kog su pomenute igračke napravljene. Boja ne sme da se skida, fizičke karakteristike ne smeju vremenom da se menjaju, jer to može da zbuni dete, da ga frustrira i vremenom dovede do toga da ono postane agresivno. Klasičan primer lošeg uticaja nekvalitetne igračke na dete jeste kada se figurici vremenom izbriše oko ili bio koji drugi deo lica, što u detetu stvara osećaj uznemirenosti. Boje na igračkama moraju biti trajne, raznovrsne i postojane.\nIgračke za uzrast do 36 meseci\nModerni, kreativni, tematski setovi inteligentnih igračaka u Pertini Playmobil brendu koji inspirišu najmlađe na različite scenarije i na razvoj mašte i kreativnosti!\nSa Playmobil igračkama, deca mogu da istražuju nove koncepte, asimiliraju svoje iskustvo u igri i razvijaju maštu. Setovi za igru su zanimljivi, kreativni, usavršavaju koordinaciju oko-ruka, koordinaciju u prostoru i pomažu razvijanju socijalnih odnosa i shvatanju sveta oko nas. Pored toga igračke su vrhunskog kvaliteta i traju godinama bez mogućnosti da se skine boja. Igrajući se sa Playmobil setovima,deca razvijaju i emocionalne veštine, uče da uživaju, pokazuju svoja osećanja, razvijaju koncentraciju, kontrolu, kao i motoričke veštine poput poboljšanja fizičke kondicije i izoštrenja čula!\nRoditelji se u pri edukaciji dece trebaju konsultovati sa brojnim stručnjacima. Pertini se, pored svog dugogodišnjeg iskustva u radu sa decom i sa svojim timom psihologa i pedagoga, trudi da uvek u svom asortimanu ponudi ono što je najbolje za decu i spreman je da roditeljima pruži savete o tome koja je igračka namenjena kom uzrastu.


U Tunisu policija pucala na demonstrante, dvojica mrtva - Klix.ba\nPokušali zauzeti policijsku stanicu U Tunisu policija pucala na demonstrante, dvojica mrtva\nPokušali zauzeti policijsku stanicu\nU Tunisu policija pucala na demonstrante, dvojica mrtva\n6.2.2011. u 10:45\nNajmanje dvije osobe su poginule u subotu, a je 17 ih ranjeno na sjeveru Tunisa kada je policija otvorila vatru na demonstrante koji su bacali molotovljeve koktele i kamenje na jednu policijsku stanicu, saopćili su izvori iz tuniskog ministarstva unutrašnjih poslova.\n"Oko 1.000 ljudi se okupilo na protestu ispred policijske stanice u El Kefu zahtijevajući ostavku šefa policije toga grada zbog zloupotreba vlasti tokom obavljanja dužnosti", rekao je izvor iz ministarstva agenciji Reuters.\nDemonstranti su zasuli stanicu kamenjem i molotovljevim koktelima pokušavajući je zauzeti, kazao je isti izvor. "Policija je pucala kako bi spriječila demonstrant da upadnu u stanicu", dodao je taj izvor.\nPripadnici ministarstva unutrašnjih poslova su uhapsili šefa policije u El Kefu nakon incidenta. Ovaj incident je uslijedio nakon svrgavanja tuniskog predsjednika Zina al-Abidina Ben Alija prošlog mjeseca, događaja koji je bio povod za antivladine proteste u brojnim arapskim zemljama.\nBen Ali, koji se nalazio na vlasti 23 godine, pobjegao je u Saudijsku Arabiju 14. januara nakon nekoliko sedmica protesta zbog siromaštva, korupcije i političke represije na kojima je također bilo žestokih okršaja građana s policijom, a nekoliko desetaka ljudi je poginulo.\nPovjerenje javnosti u policiju je na niskom nivou nakon protesta, a mnogi Tunižani krive policajce za ubistva demonstranata i za odanost svrgnutom predsjedniku.


Vesti online / Vesti / Srbija / Express: Hapšenje Đurića nanelo štetu Prištini\nExpress: Hapšenje Đurića nanelo štetu Prištini\nOno što je usledilo nakon brutalnog hapšenja Marka Đurića u Kosovskoj Mitrovici i njegovo povlačenje sa lisicama na rukama po centru Prištine, nanelo je štetu Kosovu, piše prištinski portal Gazeta Express.\nKosovski portal o hapšenju Đurića\nIako bi, kako se navodi, mnogi mogli biti zadovoljni što je šef vladine Kancelarije za Kim, Marko Đurić, sa lisicima na rukama proveden prištinskim ulicama, "diplomatski gledano, Kosovo je izgubilo".\n* Ne biraju sredstva: Evo zašto Haradinaj preti da će preuzeti sever\nPortal tvrdi da, iako je Kancelarija Vlade Srbije "formirana sa zadatkom da provocira Kosovo", hapšenje Đurića privuklo je pažnju međunarodnih zvaničnika EU, poput američkog diplomate Metjua Palmera, koji se sa njim sastao juče u Beogradu i evropske zvaničnice Anđeline Ajhorst, koja je dva dana provela u Prištini.\nDa je Priština izgubila hapšenjem Đurića, potvrdila je i Ajhorst, koja je osvrnuvši se na nedavne događaje u Mitrovici i Prištini iznela niz kritika na račun prištinskih vlasti i ocenila da je život glavnog pregovarača Beograda u briselskom dijalogu bio u opasnosti.\n"Poseban naglasak je dala nastavku dijaloga Beograda i Prištine, uz posredovanje EU, i nedavnim događajima u Mitrovici, što je ugrozilo sigurnost glavnog pregovarača Srbije i mnogih ljudi koji žive i rade na severu", piše Express pozivajući se na saopštenje Ajhorstove.\nĐurić je, navodi se dalje, dobio i pažnju američkog diplomate Metjua Palmera, koji će danas boraviti u Prištini.\n"Obično američke diplomate, kada dolaze u region, počnu svoju posetu iz Prištine. Ali juče se desilo suprotno. Zamenik pomoćnika državnog sekretara Matju Palmer prvi put je došao prvo u Beograd", navodi portal.


U Republici Srpskoj i Federaciji BiH danas Dan žalosti | Banjaluka.net\nU Republici Srpskoj i Federaciji BiH danas Dan žalosti\nU Republici Srpskoj i Federaciji BiH danas je Dan žalosti kao znak solidarnosti sa francuskim narodom, nakon serije terorističkih napada u Parizu.\nVlada Srpske ovu odluku donijela je na jučerašnjoj telefonskoj sjednici, saopšteno je iz Biroa Vlade Republike Srpske za odnose sa javnošću.\nPredsjednik Republike Srpske Milorad Dodik, predsjednik Narodne skupštine Republike Srpske Nedeljko Čubrilović i predsjednik Vlade Republike Srpske Željka Cvijanović uputili su telegrame saučešća francuskim zvaničnicima povodom terorističkih napada u Parizu u kojim je 13. novembra ubijeno 129 ljudi.\nI u Federaciji BiH (FBiH) danas je Dan žalosti radi saosjećanja sa francuskim narodom, nakon serije terorističkih napada u Parizu.\nIz Vlade FBiH saopšteno je da se Dan žalosti obilježava obaveznim isticanjem zastave BiH na pola koplja, odnosno jarbola na zgradama Vlade i institucija FBiH.\nNa svim institucijama BiH zastave će danas biti spuštene na pola koplja u skladu\nsa odlukom Savjeta ministara BiH o proglašenju dana žalosti.\nI Predsjedništvo BiH pozvalo je sve narode i građane BiH da danas u podne minutom ćutanja kao znak sjećanja na žrtve terorističkog napada u Parizu iskažu svoju podršku i solidarnost sa građanima tog grada i narodom Francuske.\nPredsjedništvo BiH pozdravlja zajedničku izjavu šefova država i vlada i čelnika EU i njenih institucija u vezi sa terorističkim napadima u Parizu u kojoj se navodi da 13. novembar ostane zapamćen kao evropski dan žalosti.\nU terorističkim napadima u Parizu 13. novembra ubijeno je najmanje 129 ljudi.\nOdgovornost za napade preuzela je “Islamska država”.\nOznake: Milorad Dodik, Nedeljko Čubrilović, Željka Cvijanović


Academ Link - Univerzitet Crne Gore za knjige planirao 30.000 eura, za koktele 200.000\nUniverzitet Crne Gore za knjige planirao 30.000 eura, za koktele 200.000\nObjavljeno: 15. 05. 2019.\nUniverzitet Crne Gore planirao je da za javne nabavke ove godine potroši 27 miliona eura, od čega će najskuplji biti građevinski radovi na postojećim objektima u iznosu od 2,3 miliona. Prema planu javnih nabavki, UCG troškovi za koktele i reprezentacije biće 209.000 eura, od čega za Rektorat 50.000 eura. Za kupovinu novih knjiga planirali su 30.000 eura. UCG će za gorivo za službena vozila, mazut i lož ulje svih univerzitetskih jedinica potrošiti 570.000 eura, dok će ih službena putovanja koštati 220.000 eura, piše Dan.\n“Za renoviranje krovova, fasade i uređenja prostorija namijenjeno je 107.000 eura. Za održavanje Fakulteta likovnih umjetnosti namijenjeno je 3.000 eura, za održavanje objekta Elektrotehničkog fakulteta 5.000 eura. Međunarodnim projektima planirana je ugradnja bravarije, pregradnih zidova i fasada u iznosu od 38.000 eura. Za remontne i sanacijske radove planirano je 60.000 eura, dok je za opremanje Građevinskog fakulteta izdvojeno 2.500 eura. Za održavanje Biotehničkog fakulteta izdvojeno je 10.000 eura, a za inženjerske i građevinske radove namijenjeno je 30.000 eura. Za održavanje Pomorskog fakulteta namijenjeno je 5.000 eura, dok će za građevinske radove na Filološkom fakultetu biti potrošeno 15.000 eura”, piše u planu javnih nabavki.\nU dokumentu se navodi da će mazut, ulje i gorivo koštati 430.000 eura, dok su za održavanje zelenila i fontana planirali 15.000 eura. Za osiguranje imovine i objekata planirano je 230.000 eura.\n“UCG će za održavanje opreme potrošiti 141.000 eura, za zakup opreme 50.000 eura, dok će za održavanje voznog parka utrošiti 15.000 eura. Rektorat je planirao da potroši 10.000 eura za održavanje liftova i 5.000 za servisiranje video-nadzora. Za štampanje diploma i raznog materijala predviđen je trošak od 75.000 eura, dok će za medijske usluge, promociju i usluge pres klipinga odvojiti 25.000 eura. Za usluge obezbjeđenja objekata, plaćanje stražara i domara UCG će potrošiti 80.000 eura, dok su za štampanje flajera i postera namijenili 32.000 eura. Za usluge štampanja knjiga, publikacija i monografija izdvojiće 40.000 eura. Pod stavkom „ostale usluge UCG će potrošiti dodatnih 68.000 eura, dok će za registraciju vozila izdvojiti 5.000 eura. Za usluge prevoza na svim jedinicama biće potrošeno 46.000 eura, a za zakup opreme i objekata UCG će ove godine utrošiti 30.000 eura. Rektorat će za usluge korišćenja mobilnih telefona platiti 10.000 eura, dok će za reprezentacije, restoranske usluge, angažovanje konobara i organizovanje koktela potrošiTi 50.000 eura, a fakulteti još 159.000 eura”, navodi se u planu javnih nabavki za ovu godinu.\nZa kupovinu avionskih karata za službena putovanja planirani su troškovi od 12.600 eura.\n“Rektorat će za potrebe bifea, kafu, čaj i slične proizvode utrošiti 10.000 eura, dok je za poklone namijenjeno 5.000 eura. Za kupovinu novih računara i opreme planiran je trošak od oko 70.000, dok je za nabavku novog agregata opredijeljeno 50.000 eura. Za materijal za međunarodne projekte UCG će potrošiti 18.366 eura, dok će za kupovinu HTZ opreme za zaštitu biti potrebno 7.000 eura”, navode u planu.\nIz Rektorata je saopšteno da su u 2018. godini ostvarili 31.552.800 eura prihoda, te je, sa iznosom rashoda od 27.278.145, imao suficit, odnosno dobit od 4.274.655 eura.\n“Finansijski izvještaj na nivou Univerziteta čine pojedinačni izvještaji organizacionih jedinica, Rektorata i Studentskog parlamenta Univerziteta Crne Gore. Iskazani suficit je posledica uspješnog, odnosno efikasnog, efektivnog i ekonomičnog poslovanja i činjenice da se sredstva od evropskih ugovorenih projekata uplaćuju Univerzitetu Crne Gore. Sredstva iz fondova Evropske unije i sredstva dobijena od Vlade Crne Gore u iskazanom suficitu iznose ukupno 1,65 miliona eura”, naveli su u saopštenju nakon usvajanja izvještaja.\nIz Rektorata su nedavno kazali da je za dva odsto prevaziđena cifra planiranog prihoda, jer je u planu bilo 30,87 miliona prihoda, a postigao se iznos od 31,55 miliona.


Interaktivnosti - Analiza prodajnog programa - COM-Magazin br.101\nInteraktivnosti - Analiza prodajnog programa - COM-Magazin br.101\nInteraktivnosti - Analiza prodajnog programa (2) - E-marketing (11)\nU prošlom broju započeli smo priču o posebnoj funkcionalnosti sajta kompanije Maui Divers. Radi se o praktičnom primeru, koji je rezultat mog ličnog iskustva pri izradi Web sajta www.mauidivers.com. U priči oko izrade tog sajta ja sam učestvovao kao nezavisni saradnik na polju Internet marketinga.\nI u sledećem broju poslužićemo se primerom ovog sajta da prikažemo još neke mogućnosti kvalitetne interakcije sa svojim članovima. U ovom broju pokazaćemo o čemu je sve razmišljao marketinški tim kompanije Maui Divers pri izradi svoga sajta.\nPrvi korak bio je da se ustanovi sistem članstva na sajtu, i pokrene program posebnih promocija, i popusta, koji bi važili samo za članove. Ti stimulativni programi bili su neophodni da bi se podstaklo učlanjivanje i time omogućilo kvalitetno posmatranje ponašanja posetilaca, odnosno praćenje njihovog kretanja kroz sajt, (njihovo ponašanje), i podatci o tome upisivali u bazu podataka. Svi proizvodi grupisani su u kategorije i pod kategorije, kako bi se lakše definisala pojedinačna interesovanja posetilaca. Cilj je bio omogućiti posetiocu da lakše nađe proizvod koji baš njemu odgovara. Za članove sajta, to je značilo da im se pri dolasku na sajt sugerišu oni artikli koji pripadaju grupi, odnosno kategoriji nakita, za koje su oni u prethodnim posetama pokazali najveće interesovanje. Takođe, artikli su prikazivani u maloj grupi (do šest) kako bi se zadržala pažnja na prikazanim artiklima, ali je postavljen i link “more like this“ koji bi prikazao sledeću grupu proizvoda, po mogućstvu iz iste kategorije za koju je ranije pokazano interesovanje.\nBez obzira na mogućnost da se posetiocu prikažu oni proizvodi koji po prethodno zabeleženom, (u bazi podataka), iskustvu imaju najviše šanse da im se dopadnu, na svakoj stranici ostavljena je mogućnost slobodnog izbora putem detaljne pretrage. Naime, u vidu padajućih menija omogućeno je da posetilac odabere ono što mu u tom trenutku najviše odgovara. Izbor je bio sledeći:\n• Dizajn nakita – delfin, ananas, cveće ...\n• Vrsta nakita – tip dragulja, korala ...\n• Vrsta plemenitog metala – zlato, platina ...\n• Tip nakita – prsten, ogrlica, brazletna ...\n• Raspon cena u intervalima\n• Broj prikazanih rezultata\nVeza sa internom bazom podataka\nBaza podataka na Web-u bila je povezana sa internom bazom raspoloživih artikala, tako da je kupac ustvari pregledavao trenutni inventar kompanije. Zahvaljujući toj bazi podataka sa inventarom, pored svakog prikazanog proizvoda, prikazano je na sajtu i koliko je komada preostalo. Pored važnosti da kupac o tome bude na vreme obavešten, jer se mnogi artikli prave u ograničenom broju primeraka, veoma je važan i psihološki momenat pri odlučivanju da li da se proizvod kupi ili ne. Naime, kada posetilac vidi da je od artikla koji mu se sviđa preostao samo jedan primerak, često puta će sama činjenica da je artikal redak pomoći da se o kupovini lakše i brže odluči. Pored toga smanjuje se mogućnost kolebanja kupca, zbog saznanja da pri sledećoj poseti željeni artikal verovatno neće naći. Važnost prikazivanja trenutnog inventara posebno je značajna za prodavca, jer time onemogućuje moguće konflikte sa kupcem i njegovo razočaranje ukoliko artikal nije trenutno na raspolaganju. Pogotovu kada se radi o artiklu vrednom više hiljada dolara.\nPraćenje ponašanja kupaca\nKompanija Maui Divers je i ranije vršila istraživanja preferencija kupaca u odnosu na pojedine kombinacije nakita. Praćenjem ponašanja kupaca u odnosu na pojedine kombinacije tipa nakita, odnosno kako idu jedno sa drugim, (kao recimo prstena, brazletne i ogrlice), stimulisano je prodavanje u paketu. To je bilo povoljno ne samo zbog mnogo veće cene celokupnog iznosa kupovine (paketa), već i zbog mogućnosti da se kupcu ponudi jedinstvena kombinacija nakita. Naime, nakit je dizajniran tako da je u jednoj seriji artikala bilo više mogućih kombinacija nakita koji su odgovarali jedno drugom, po stilu, dizajnu, boji, itd. Time je omogućeno kupcu da sam izabere jedinstvenu kombinaciju nakita, kao paketa, koja je pretstavljala unikat.\nAnaliza prodajnog programa\nDinamika sajta je sada omogućila da se prethodno izvršena istraživanja praktično primene a i unaprede. Naime, kupcu je sada bilo moguće ponuditi da sam bira svoju idealnu kombinaciju, i to on-line. Tako je sajt pored funkcije prodavanja nakita, dobio i funkciju kvalitetne analize proizvodnog programa. Prednost u odnosu na ranija istraživanja je bio da su kupci sada punili bazu korisnim podatcima a da toga nisu bili ni svesni. Njima je to izgledalo kao igra, dok se kroz tu igru kvalitetno kreirao profil pojedinih kupaca, koji je kasnije koristio ne samo u odnosu na njih, već je omogućavao donošenje generalnih zaključaka o uspešnosti dizajna pojedinačnih nakita, kao i celih kolekcija. U bazi podataka su time za svakog člana sajta postojali i stalno se ažurirali podatci o njegovim prethodnim interesovanjima, što je pružalo mogućnost da mu se u svakom sledećem dolasku, predstave novi artikli, koji bi po ranije definisanim kategorijama interesovanja, kod njega izazvali pozitivan efekat, da otkrije šta mu od nakita najviše odgovara i da ga kupi.\nLista objavljenih autorskih tekstova predavača - konsultanata Poslovnih Znanja


Zvanični sajt Opštine Pljevlja - Počeli radovi na spomeniku na Stražici\nPočetnaVijestiPočeli radovi na spomeniku na Stražici Trenutno\nTokom obilaska razgovaralo se i o daljoj dinamici izvođenja ugovorenih radova; u skladu sa projektom kojim su predviđeni konstruktivna sanacija zdanja, izvođenje radova na instalacijama, zanatski i restauratersko- konzervatorski radovi.\nKonstatovano je da su dosadašnji radovi na demontažama omogućili stručnim licima da daju rješenja i odaberu materijale i način njihove ugradnje kako bi se sačuvao autentični izgled.\nMišljenje konzervatora uslijediće u najkraćem roku, a potom konstruktivna sanacija spomenika; nakon čega će otpočeti i neophodni radovi na instalacijama, kao i završni zanatski radovi.\nU pratnji predsjednika Đačića tokom obilaska Spomenika bili su potpredsjednik Ljubiša Ćurčić, savjetnik predsjednika Dragan Šubarić i direktor Direkcije za izgradnju Nenad Rubežić.\nRadove na sanaciji Spomenika vrijedne oko 176.000 eura partnerski finasiraju opština Pljevlja i Direkcija javnih radova, a trebalo bi da se okončaju pet mjeseci od dana uvođenja izvođača u posao. Radove izvodi četvoročlani konzorcijum čiji je vodeći partner pljevaljsko građevinsko preduzeće Obnova.


Info – Page 373 – Radio KFOR Srpski\nUdruženje pčelara „Nukleus“ iz Gračanice organizator je međuopštinskog Sajma meda koji je održan na na trgu u centru Gračanice. Predsednik ovog udruženja Mladen Đokić je zadovoljan odzivom, kako proizvođača meda tako i posetilaca uz nadu da će ova manifestacija prerasti u nešto mnogo veće. “Ovo je prvi međuopštinski sajam, mi cemo se truditi da ova…\n“Južni vetar” ponovo u Gračanici\nZbog velikog interesovanja publike najiščekivaniji domaći film “Južni vetar”, reditelja Miloša Avramovića, će ponovo biti u Gračanici u četvrtak, 1. novembra, i to u dva termina od 18:30 i 21:00 čas. Radnja filma prati život Petra Maraša (Miloš Biković), pripadnika beogradske automobilske mafije koji napušta roditeljski dom i sa dugogodišnjom devojkom Sofijom se useljava u…\nPredstava “Kir Janja” u Mitrovačkom dvoru\nOkret teatar odigraće predstavu „Kir Janja“ u sali Mitrovačkog dvora u Mitrovici 31. oktobra od 20 časova. Predstava je rađena po jednom od najpoznatijih dela Jovana Sterije Popovića “Kir Janja”, koji je neizostavni deo lektire za srednje škole. Na duhovit, zanimljiv i lepršav naćin, uz kreativno osmišljenu scenografiju i kvalitetnu originalnu muziku, glumci će oživeti…\nTumulus iz Francuske u Akvarijusu\nPrivatni kulturni centar „Akvarijus“ ugostio je reprezentativna imena savremenog francuskog baleta i teatra. Grupa Tumulus iz Francuske, koju čine koreografi, glumci, plesači, pevači i pisci, Andrea Siter (Andrea Sitter), Sofi Buke (Sophie Bouquet), Bjanka Januzi (Bjanka Iannuzzi) i Konstantin Leu (Constantin Leu), izvela je performans „40 minuta fantazije“. Pre performansa, francuska plesačica, koreograf i pisac…\nBesplatni pregledi italijanskih lekara u Gračanici\nItalijanski doktori opšte medicine, hitne pomoći, hirurzi i ortoped, organizovali su u saradnji sa KFOR-om i uz podršku Odeljenja za zdravstvo opštine Gračanica besplatne preglede za stanovništvo. Vođa tima italijanskih doktora, Daniela Corsi, ukazuje na značaj ovakvih akcija ali i ne krije zadovoljstvo zbog mogućnosti da stanovništvu omoguće besplatne preglede, sve u cilju promocije prevencije…\nMamografski pregledi u Gračanici\nOdeljenje za zdravstvo i socijalnu zaštitu opštine Gračanica, povodom obeležavanja Međunarodnog meseca borbe protiv raka dojke, organizovaće akciju besplatnih ultrazvučnih i mamografskih pregleda. Pregledi će se održati u utorak, 30 oktobra od 9 časova u prostorijama Laboratorijsko-dijagnostičkog centra u Gračanici. Mamografija je dijagnostička metoda pregleda koja se koristi za otkrivanje patoloških promena u dojkama i…\nSedmi GRAFEST u novembru u Gračanici\nOrganizator „Grafesta 2018“ poziva televizijske i samostalne produkcije, kao i nezavisne autore sa Kosova da prijave svoje dokumentarne filmove i srodne dokumentarne televizijske forme (reportaže, emisije, priloge) proizvedene posle 01. januara 2016. godine. Nema ograničenja u trajanju (minutaži), ali broj prijavljenih radova koje pojedinačna produkcija može da prijavi ne sme da premaši deset. GRAFEST prikazuje…


Čišćenje kanala u naselju Ljubiša Jelenković | Beogradski Portal\nČišćenje kanala u naselju Ljubiša Jelenković\nGradska opština Rakovica aktivno radi na prevenciji od poplava usled velikih padavina koje su poslednjih dana zadesile našu zemlju.U naselje Ljubiša Jelenković danas je poslata mehanizacija da očisti kanal, kako bi se sprečilo izlivanje Sikiljevačkog potoka.\nBager je danas proširivao i produbljivao kanal na svim mestima gde je mogao da priđe, kako bi mogao da prikupi što veće količine vode, čime bi se izbegle poplave koje su se dešavale ranijih godina.\nPre toga predsednik Gradske opštine Rakovica Miloš Simić razgovarao je sa građanima naselja Ljubiša Jelenković, gde ih je upoznao sa planovima regulacije Sikiljevačkog potoka čime bi se na duže rešio problem njegovog izlivanja.\nEkipe Gradske opštine Rakovica čitavu prošlu noć provele su na terenu gde su pratile nivo vode na svim vodotocima u Rakovici. Situacija će se pratiti i narednih dana, sve dok su najavljene obilne padavine, kako bi u slučaju potrebe blagovremeno moglo da se reaguje.


13. septembar 2019. Članice PGP sa Švajcarskom Obradović i Filipovski i ambasador Švajcarske u Srbiji Nj.E. Filip Ge\nPredsednica PGP sa Švajcarskom Jasmina Obradović i članica PGP Dubravka Filipovski razgovarale su danas sa ambasadorom Švajcarske u Srbiji Nj.E. Filipom Geom o unapređenju saradnje parlamenata Srbije i Švajcarske.\nSagovornici su se složili da je prostor za razvoj parlamentarne saradnje otvoren i založili se za njeno jačanje, intenziviranje i unapređenje. U tom svetlu, ambasador Ge preneo je članicama PGP sa Švajcarskom želju švajcarskih parlamentaraca, koji će predstavljati delegaciju Švajcarske na predstojećoj 141. skupštini IPU koja će se održati u Beogradu u oktobru ove godine, da se na marginama ovog značajnog skupa, susretnu sa članovima PGP sa Švajcarskom srpskog parlamenta.\nPredsednica PGP sa Švajcarskom Jasmina Obradović ukazala je na značaj održavanja 141. skupštine IPU u Beogradu, kao i na činjenicu da se ove godine obeležava 130 godina postojanja ove parlamentarne organizacije, ali i na podatak da će Beograd ponovo biti domaćin IPU nakon 56 godina.\n„Sve ove okolnosti svedoče o afirmaciji međunarodnog položaja i ugleda Srbije, kao i da će Srbija nastaviti da aktivno i dosledno sprovodi politiku očuvanja međunarodnog mira i stabilnosti. U tom kontekstu, želja nam je da intenziviramo saradnju i sa švajcarskim kolegama“, poručila je Obradović.\nAmbasador Ge istakao je da njegova zemlja prepoznaje ulogu i doprinos Srbije miru i stabilnosti u regionu i da, kao jedan od najvećih bilateralnih donatora Srbije, podržava njen napor ka njihovom očuvanju. Švajcarska podržava realizaciju programa sa Narodnom skupštinom, ali i lokalnim parlamentima, sa ciljem unapređenja transparentnosti rada, ali i jačanja njihovih kapaciteta za sprovođenje nadzorne uloge, a posebno kontrole sprovođenja zakona od strane izvršne vlasti.\nČlanica PGP sa Švajcarskom Dubravka Filipovski pozdravila je inicijativu švajcarskih kolega i istakla da, kao predsedavajuća nacionalnog ogranka GOPAK-a, aktivno učestvuje u programima koje podržava švajcarska država, kao i da će susret srpskih i švajcarskih poslanika biti prilika da se razmene iskustva i u ovoj oblasti.\nAmbasador Ge i članice PGP sa Švajcarskom zaključili su da bi nakon susreta sa švajcarskim kolegama trebalo ojačati i intenzivirati parlamenarnu saradnju dveju država.


Hitan sastanak ministara EU zbog ruskog gasa - mojKontakt portal - Radio Televizija Kontakt\nMinistri energetike zemalja Evropske unije održaće danas hitan sastanak, pošto evropski blok traži zajednički odgovor na zahtjev Moskve zemljama koje su Rusiji uvele sankcije da plate gas u ruskim rubljama ili da se suoče sa obustavom energenata.\nRusija je prekinula da snabdijeva gasom Bugarsku i Poljsku prošle sedmice, nakon što su te dvije zemlje odbile da plate račun u rubljama.\nRojters navodi da su Sofija i Varšava već planirale da prekinu sa korišćenjem ruskog gasa ove godine i rekli su da mogu da se nose sa isporukom, ali se, kako ističe britanska novinska agencija, pojavila zabrinutost da bi druge zemlje EU, uključujući i Njemačku, mogle da budu sljedeće.\nMoskva je poručila da strani kupci gasa moraju da uplate depozit u evrima ili dolarima u “Gasprombanci”, koja bi konvertovala novac u rublje.\nEvropska komisija je poručila zemljama koje izlaze u susret ruskom zahtjevu da bi na taj način mogle da krše sankcije EU.\nZemlje EU su od početka ruskog napada na Ukrajinu platile Moskvi 45 milijardi dolara za gas i naftu, pokazao je Centar za energetska istraživanja i čist vazduh.\nEU se iz Rusije snabdijeva sa 40 odsto gasa i 26 odsto nafte.\nDiplomate su rekle da EU ide ka tome da zabrani uvoz ruske nafte do kraja godine, nakon razgovora Evropske komisije i zemalja EU prethodnog vikenda.\nAmbasadori će razgovarati na sastanku u Briselu o šestom paketu sankcija EU Moskvi čiji nacrt pravi Komisija.\nMinistri zemalja EU će danas tako razgovarati o potrebi da se hitno obezbijede isporuke gasa koji nije ruski, kao i da se popune skladišta, dok se zemlje spremaju za udare u snabdijevanju, javlja Tanjug.\nZvaničnici Srpske čestitali Ramazanski bajram


Sprečavanje i kontrola zagađivanja životne sredine – PLAC II\nOd juna do decembra 2017. godine pružena je podrška Ministarstvu zaštite životne sredine u daljoj harmonizaciji nacionalnog zakonodavstva sa Direktivom o industrijskim emisijama 2010/75/EU, i to u oblastima koje se odnose na industrijsko zagađenje, upravljanje otpadom i velika postrojenja za sagorevanje.\nNakon sveobuhvatne analize trenutne situacije i relevantnog zakonodavstva Srbije, stručnjaci projekta Pravna podrška pregovorima, Jovan Rajić i Rikardo Kvađato, pripremili su Nacrt predloga izmena Zakona o integrisanom sprečavanju i kontroli zagađivanja životne sredine, kao i nacrt Pravilnika o postupku utvrđivanja perioda pokretanja i zaustavljanja velikih postrojenja za sagorevanje. Takođe je pripremljen i predlog za unapređenje Uredbe o vrstama otpada za koje se vrši termički tretman, u skladu sa EU propisima.\nSprovedene aktivnosti su predstavljene na radionici organizovanoj 14. decembra za predstavnike institucija uključenih u implementaciju Direktive o industrijskim emisijama.\nPravilnik o postupku utvrđivanja perioda pokretanja i zaustavljanja velikih postrojenja za sagorevanje\nPrvih godinu dana trajanja projekta


NAJNOVIJI PODACI CIK: Kurtijevoj stranci 48,13 odsto glasova | Ekspres.net\nNAJNOVIJI PODACI CIK: Kurtijevoj stranci 48,13 odsto glasova\n15.02.2021 . Autor:\nCentralna izborna komisija u Prištini saopštila je da je na osnovu više od 79 odsto prebrojanih glasova pokret Samoopredeljenje Aljbina Kurtija osvojio 48,13 odsto glasova, odnosno da je dobio 55 poslaničkih mesta.\nKako navodi, Demokratska partija Kosova osvojila je 17,56 odsto glasova, odnosno 20 poslaničkih mesta, dok je Demokratski savez Kosova Ise Mustafe osvojio 13,35 odsto, odnosno 16 poslaničkih mesta, prenosi Kosovo onlajn.\nPovezane vesti – “NEĆEMO SE SVETITI” Kurti: Započećemo reforme koje želi narod\nAlijansa za budućnost Kosova Ramuša Haradinaja osvojila je devet polničkih mesta, odnosno 7,45 odsto glasova.\nNisma Fatmira Ljimaja ostala je daleko ispod cenzusa od pet odsto.\nTags Aljbin KurtiCentralna izborna komisijaCIK\nNOVO “LEDENO DOBA”: Nemački AFP – Izbor Kurtija produbljuje krizu “SVE JE NA NAMA” Vučić: Ili kompromis ili ćemo uništavati i sebe i jedni druge POŽURIVANJE Kurti: Grenel želi sporazum sa Srbijom do septembra KURTI: Srbiji je potrebna demokratizacija i suočavanje sa prošlošću


21.3.2012 - Boksiti: Do kraja marta dvije plate - Izvor: CDM - izmijeni\nRadnicima nikšićkih Rudnika boksita do kraja marta biće isplaćena decembarska i januarska plata i za njih je novac već obezbijeđen, saopštio je agenciji MINA-business predsjednik Samostalnog sindikata preduzeća, Borisav Bojanović.\nOn je, nakon sastanka sa Vladinim predstavnikom u Odboru direktora Rudnika boksita, Predragom Stamatovićem, kazao da je uslov za to da radnici Građevinskog sektora nastave rekonstrukciju tunela Tifran kod Berana.\nRadnici Građevinskog sektora prekinuli su u ponedjeljak rekonstrukciju tunela Tifran kod Berana, zahtijevajući isplatu 24 odsto novembarske, decembarsku, januarsku i februarsku zaradu i zimnicu.\nPrema riječima Bojanovića, na sastanku u Vladi je predstavnicima radnika saopšteno da će, ukoliko bude mogućnosti, biti isplaćeno i 24 odsto novembarske plate.\nStamatović, kako je kazao Bojanović, očekuje da će do kraja sedmice hrvatska kompanija uplatiti avans za ugovorenih 30 hiljada tona rude pa bi do kraja sedmice mogla početi proizvodnja na rudokopu Zagrad.\nProizvodnja na rudokopima Boksitima još nije pokrenuta, iako je početak radova bio najavljen početkom prošle sedmice.


27/04/2012 | 22:45\nApatinska pivara saopštila je danas da će u apatinski prečistač voda investira šest miliona evra.\nKako se navodi, ta pivara je sa Opštinom Apatin, preduzećem “Naš Dom” i Direkcijom za izgradnju potpisala danas Ugovor o kupovini 1,6 hektara gradskog građevinskog zemljišta za novu fabriku za preradu voda, po ceni od 56,2 miliona dinara.\nDirektor Apatinske pivare i regionalni predsednik za Srbiju i Crnu Goru Ilija Šetka, kazao je da će buduća fabrika doprineti dugoročnom rešavanju pitanja odvođenja otpadnih voda na teritoriji Apatina.\nU saopštenju se dodaje da je Apatinska pivara u kojoj je oko 800 zaposlenih od 1996. godine do danas, uložila preko 16 miliona evra u različite lokalne projekte u Opštini Apatin, a preko 160 miliona evra u Srbiji.\nOd decembra 2009. godine, Apatinska pivara je deo regionalne pivarske grupacije StarBev koja je od ove godine deo je svetske pivarske kompanije “Molton Coors International”.\nSitniš više košta, ukida se peni


Tema: Bečka podvala !\n07.08.2007., 17:00 #1\nBEOGRAD - Austrijanac Volfgang Rigler, savetnik u Agenciji za privatizaciju, već pet godina urgira da sve velike poslove privatizacionih savetnika u Srbiji dobiju konsultantske kuće iz njegove zemlje, pre svega "Rajfajzen investment", kompanija u kojoj je Rigler dugo godina bio zaposlen, otkriva Kurir!\n- Zahvaljujući vezama sa Riglerom, neke konsultantske kuće i privatizacioni savetnici dobijaju više posla nego ostali. Iako je vrednost projekata relativno mala i kreće se od 100.000 do 200.000 evra, kada jedna kuća dobije većinu projekata, zarada se meri u milionima evra - kaže naš sagovornik. On objašnjava da "projekte za izbor privatizacionog savetnika na tenderima u Agenciji već oko pet godina, koliko je u Centru za tendere, nadzire Austrijanac Rigler, koji je, inače, na platnom spisku Svetske banke jer ona odobrava ta sredstva".\n- Zato, uglavnom, austrijski "Rajfajzen investment" dobija tendere. A razlog se može naći i u tome što je Rigler kao savetnik radio u "Rajfajzenu" i što njegova žena i dalje radi u ovoj bečkoj kompaniji - tvrdi naš sagovornik i dodaje da su sve najveće projekte koje finansira Svetska banka dobile austrijske kuće.\nNaš insajder naglašava da u Agenciji trenutno imaju donaciju Evropske agencije za rekonstrukciju vrednu oko pet miliona evra, i da će i ta sredstva administrirati Svetska banka. Prema njegovim rečima, preko Riglera se za Austrijance pakuje i posao privatizacionog savetnika u procesu prodaje "Jat - Hoteli Slavija".\nAGENCIJA ZA PRIVATIZACIJU: BEZ MAHINACIJA\nU Agenciji za privatizaciju, međutim, tvrde da zbog procedure Svetske banke ne može da dođe do mahinacija i zloupotreba u izboru finansijskog savetnika.\n- Svih pet članova komisije prvo odvojeno ocenjuju ponude, Agencija sumira rezultate i na sledećem sastanku komisije pozivaju se svi članovi da se izjasne u pogledu svojih ocena ukoliko se pojedinačne ocene članova razlikuju za više od 15 procenata. Izveštaj o ocenjivanju, zajedno sa prispelim ponudama, nakon toga se šalje u Svetsku banku, gde njihovi eksperti proveravaju ispravnost ocena, nakon čega banka daje svoju saglasnost. I tek tada možemo nastaviti sa daljim postupkom - objašnjavaju u ovoj agenciji i dodaju da su veoma zadovoljni saradnjom sa Riglerom. Oni su nam rekli da je Volfgang Rigler angažovan od 1. avgusta 2002. godine i da nije osoba koja donosi odluke, već "daje savete".\n- Agencija je odlučila da se ne raspisuje tender za privatizacionog savetnika "Jat hotela", već je konsultantskim kućama uputila dopis da dostave ponude. Od šest firmi, čak četiri konzorcijuma su iz Austrije, iako po pravilima Svetske banke na užu listu komisija može da uvrsti samo dve firme iz iste zemlje - tvrdi izvor Kurira. On podseća da se slična priča već desila pri izboru finansijskog savetnika za privatizaciju IMT, IMR, BPI, poljoprivredna preduzeća "Sava Kovačević", "Agrouniju" i "Napredak", zatim Veterinarski zavod, "Južni Banat" i "Vršačke vinograde", "Litas", "Jelen Do", "Kolubaru gasbeton", "Frikom", "Matroz"...\n- Nije sporno da li "Rajfajzen investment" ima reference, jer ih imaju i druge kuće, već to što oni imaju prednost. "Rotšild", velika francuska investiciona banka koja je učestvovala u privatizaciji Mobi 063, više neće da učestvuje na donatorskim tenderima jer im je sumnjivo to što se Rigler nalazi na toj poziciji - dodaje naš insajder.\nZanimljivo je i da je Rigler, nastavlja on, do 2000. godine u Zagrebu bio direktor "Rajfajzen investmenta", ali su hrvatski novinari otkrili da je bio upleten u dve finansijske malverzacije. Po otkrivanju skandala, Rigler je sklonjen na novu funkciju u Uzbekistan!\nKurir je kontaktirao i sa Volfgangom Riglerom, pokušavajući da od njega dobije odgovor na ove optužbe. On nam je, međutim, samo kratko rekao da ne želi ništa da komentariše.\nAutor beotoronto u forumu Severna i Јužna Amerika\nPoslednja poruka: 05.02.2008., 01:49


Uber za agronomske usluge - AgroSmart\n“Nama u kompaniji “InoSens” jasno je da se populacija sutrašnjice ne može prehraniti uz poljoprivredu kakvu imamo danas. Deluje kao da nismo jedini koji verujemo u ovo, jer firme koje rade na razvoju tehnologija za primenu u poljoprivredi privlače sve više interesovanja investitora širom sveta, počev od Silicijumske doline koja ulaže sve veće količine preduzetnog kapitala u ovakve aktivnosti” kaže u razgovoru za “eKapiju” Maja Žikić iz “InoSensa”.\nOna ističe da je na lokalnom nivou Vojvodina idealno mesto na kojem se sektori poljoprivrede i informacionih tehnologija (IKT) preklapaju. “InoSens” želi da spoji kreativan pristup u poslovanju sa prednostima regiona, “kako bi razvili disruptivne tehnologije za novu ekonomiju prehrambeno-poljoprivrednih proizvoda”.\n“Kompaniju je osnovao mali tim naučnika i poslovnih ljudi sa više od 15 godina internacionalnog iskustva. Podigli su firmu sopstvenim sredstvima i ubrzo pridobili poverenje klijenata i Evropske komisije. Naš rast je stoprocentno organski i nisu mu doprinele eksterne investicije, niti pozajmice”, navodi ona i ističe da “InoSens” trenutno zapošljava sedmoro talentovanih ljudi, a uskoro planira proširenje tima i otvaranje novih radnih mesta.\n“Tehnologije takođe pomažu farmerima da dopru do mušterija u gradovima direktno, bez potrebe za posrednicima. Takozvani kratki lanci snabdevanja pozicionirani su tako da ispunjavaju očekivanja po pitanju kvaliteta od strane urbanih potrošača i to se prepoznaje – 9 od 10 Evropljana saglasno je da je lokalna hrana dobra za njih. Internet, mobilne tehnologije i napredna robotika imaju potencijal da povežu farmere sa potrošačima, a mi možemo da ponudimo rešenje koje će i jednoj i drugoj strani biti odgovarajuće – farmeri mogu da obezbede sebi održiv prihod, a potrošači mogu da uživaju u vrhunskoj hrani lokalnog porekla”, objašnjava Maja Žikić.\n“InoSens” nudi tri osnovna tipa inovativnih rešenja u oblasti poljoprivrede – ona koja pomažu farmerima da optimizuju svoju proizvodnju, kao što je IoT tehnologija (Internet of Things), zatim rešenja koja pomažu farmerima da dopru do većeg broja mušterija i poboljšaju prodaju svojih proizvoda (robotika) i ona koja se zasnivaju na IKT-u i doprinose da usluge koje javni sektor pruža u prehrambeno-poljoprivrednom domenu, na primer subvencije, budu transparentnije i efikasnije.\n“Naša glavna ciljna grupa su inovativni farmeri i njihova udruženja, velike kompanije širom prehrambeno-poljoprivrednog sektora, kao i institucije javnog sektora. Do sada smo uglavnom radili sa klijentima van Srbije – iz Španije, Velike Britanije, Grčke, Kipra, Turske. Zahvaljujući našim rešenjima, farmeri mogu da proizvedu više, sa manje ulaganja, kao i da poboljšaju prodaju”.\nU “InoSensu” su veoma svesni da je razvoj tehnologija jedno, a pridobijanje korisnika nešto sasvim drugo. Zato ulažu u ciljane marketinške aktivnosti kako bi ukazali farmerima na benefite svojih rešenja, ali i u aktivnosti koje će im pomoći da bolje razumeju potrebe farmera. Na podizanje svesti o značaju primene IT rešenja u poljoprivredi utiču tako što rade sa najboljim partnerima širom Evrope, prave tehnologije jednostavne za upotrebu i rade na razvijanju rešenja “sa korisnicima, a ne za njih”.\n“Naša kompanija je veoma dobro pozicionirana kada su evropski projekti u pitanju. Trenutno smo uključeni u pet velikih projekata u okviru programa “Horizont 2020″, a RECAP je jedan od njih. Iskustva su više nego pozitivna. Zahvaljujući aktivnom učešću proširili smo mrežu, dobili pristup naprednim tehnologijama u njihovom nastajanju i postali vidljivi na evropskim tržištima. Evropski projekti za nas predstavljaju polugu, kako u finansijskom, tako i u marketinškom smislu, a pošto poslujemo na tržištu u nastajanju potrebna nam je potvrda izuzetnosti Evropske komisije da bismo preneli našu poruku kroz lance vrednosti”, kaže Žikić.\nOna napominje da, iako kompanija dolazi u iskušenje da bude veoma zadovoljna postignutim u protekle dve godine, u “InoSensu” su i te kako svesni da se nalaze na samom početku. “Znamo da je pred nama mnoštvo izazova sa kojima je potrebno da se suočimo, a spremni smo da i dalje ulažemo naše snage. Globalno okruženje je na našoj strani, ali to nije dovoljno. Potrebno je da nastavimo sa rastom i sa širenjem tržišta kako bismo mogli da materijalizujemo našu viziju”.\nGlavni izazovi u dosadašnjem radu kompanije “InoSens” bili su prilagođavanje ambiciozne vizije trenutnoj ekonomskoj krizi koja sprečava ulaganja u tehnologiju, kako na regionalnom, tako i na evropskom nivou. Ipak, ostaju optimistični jer čvrsto veruju da će rešenja zasnovana na naprednim tehnologijama definisati prehrambeno-poljoprivredni sektor u budućnosti.\n“Upravo smo počeli da radimo na prvoj evropskoj platformi za trgovanje uslugama u oblasti precizne poljoprivrede (“Uber” za agronomske usluge koje počivaju na primeni IKT-a), a takođe ulažemo u dve nove tehnologije: sistem koji radi na principu “klikni i pokupi”, usmeren na prehrambeno-poljoprivredne proizvode i zasnovan na robotici. On dopušta farmerima da svoje proizvode dostave direktno potrošačima na prigodan i isplativ način. Takođe, radimo i na primeni takozvanih “blockchain” tehnologija u nizu oblasti, kao što su utvrđivanje porekla proizvoda, monitoring poljoprivrednih mašina i slično” zaključuje sagovornica “eKapije”.